Moskva Trump-dan ümidini kəsir?\n2021, 19 Sentyabr, bazar, Bakı vaxtı 14:44\nDonald Trump-ın Vladimir Putinlə telefon danışığı, Ağ Ev, Vaşington, 28 yanvar 2017\nMoskva artıq ABŞ prezidentinə qarşı çıxmağa başlayır\nTrump Ukrayna məsələsi, özəlliklə Krımın qaytarılmasıyla bağl ritorikasını sərtləşdirəndən və Donbasdakı münaqişə səngiməyəndən bəri Moskva ABŞ prezidentinə qarşı çıxmağa başlayıb.\nRusiya prezidentinin mətbuat katibi Dmitry Peskov bu yaxınlarda bildirib ki, Krımın qaytarılması xarici tərəfdaşlardan heç biri ilə müzakirə edilməyəcək.\nABŞ prezidenti Donald Trump-ın Rusiyaya münasibətdə "çox sərt mövqe" tutması haqqında Ağ Evin mətbuat katibi Sean Spicer-in bəyanatı Kremldə məhz belə qarşılanıb.\n“Bəlkə Obama Rusiyaya qarşı çox yumşaq olub?”\n“Prezident Trump çox aydın bildirib ki, Rusiya hökumətindən Ukraynada zorakılığın aradan qaıdırılmasını və Krımın qaytarılmasını gözləyir", - Sean Spicer-in sözləridir.\nAğ Evin mətbuat katibi, Sean Spicer ,Vaşington\nDaha sonra prezident Trump öz mövqeyini təsdiqləyib.\n“Rusiya Obama dönəmində Krımı zəbt edib. Bəlkə Obama Rusiyaya qarşı çox yumşaq olub?”, – Trump“twitter”də belə yazıb.\nBəs Moskva ilə Vaşinqton arasında başlanan bu söz atışması nəyə gətirib çıxara bilər?\nRusiyanın müstəqil Siyasi Texnologiyalar Mərkəzi Fondu siyasi analiz departamentinin rəhbəri Aleksandr Ivakhnik əmindir ki, Trump Kremlin maraqlarına zidd davransa, antiamerika təbliğatı yenidən alovlanacaq.\nPolitoloq Putin-in Rusiya ilə ABŞ-ın tarixən daim müttəfiq olduqlarını xatırlatdığını da vurğulayıb.\n“Ritorikanı dəyişmək lazım gəlib”\nPublisist Liliya Shevtsova isə deyir ki, medianın dəstəyi ilə daxili opponentlərin güclü hücumu şəraitində Trump bu zərbənin neytrallaşdırılmasının yollarını axtarmağa məcburdur:\n“Trump-la onun xaotik və idarəedilməz bir şey olan komandası buvaxtadək sızmalara görə suçlaya biləcəkləri adamların axtarışına fokuslanırdılar. Ancaq bu, artıq kifayət deyil, ritorikanı dəyişmək lazım gəlib”.\nShevtsova-nın sözlərinə görə, Ağ Evin Moskvayla münasibətlərdə "sərtliyə" dair son bəyanatı, o cümlədən Ukraynanı dəstəkləyən ifadələr, əslində, "fəlakətlə nəticələnə biləcək prosesin qarşısını almaq cəhdidir”:\nVladimir Putin, Miskva, 17 yanvar 2017\n“Trump bu vaxtadək qətiyyətlə müdafiə etdiyi "Rusiya ilə dostluq lazımdır" mövqeyindən boyun qaçırmaq qərarına gəlib. Ağ Evin düşdüyü “Titanik” durumu prezidenti məcbur edir ki, Kremlə rəğbət bəsləməsiylə bağlı ona yönələn ittihamları rədd etsin. Ancaq gündəmə daha nələrin atılacağını hələ heç kim bilmir”.\n“Trump “rus amili”nə söykənən hücumları neytrallaşdırmalıdır”\nPublisist Trump-ın Rusiya ilə bağlı ritorikasını bundan sonra daha da kəskinləşdirməyə məcbur qalacağını istisna etmir:\n“Sual olunur: Reputasiyanın qorunması cəhdləri xarici siyasi maraqlara necə təsir göstərə bilər? Axı bu vaxtadək Trump beynəlxalq terrorizmlə mübarizəni öz xarici siyasi öncəliyi sayır və birgə mübarizədə Rusiyanı özünə potensial müttəfiq hesab edirdi. O, görünür, Moskva ilə müstəsna tərəfdaşlığa ümidlərindən əl çəkməli olacaq. İndi o, Amerika elitasının etimadını bərpa etməli və "rus amilindən" istifadə edən hücumları neytrallaşdırmalıdır”.\nBununla yanaşı, Liliya Shevtsova düşünmür ki, bu, Trump-ın Moskva siyasətində məhz qarşıdurma mövqeyini seçməsi deməkdir:\n“Ümumiyyətlə, ifrat postmodernizmi təbliğ edən prezidentin mövqeyindən danışmaq çox sadəlövh davranışdır. Trump vəzifələrlə və onların imitasiyaları ilə jonqlyorluq edə, ziddiyyətli və rasionallıqdan azad davrana bilər”.\nTrump istədiyi kimi “yellənməyəcək”?\nAncaq Liliya Shevtsova bunu da ehtimal edir ki, prezidentin komandası onu ənənəvi Amerika siyasəti məcrasına yönəltməyə, ya da heç olmasa, onun bu "yellənməsini" məhdudlaşdırmağa çalışacaq. Onun fikrincə, Kreml artıq Trump-ın prezidentliyinin Rusiya üçün ciddi sınaq ola biləcəyini anlayıb.


Azərbaycanda 44 861 nəfər ali təhsil müəssisələrinə qəbul olunub\nSentyabrın 4-də Dövlət İmtahan Mərkəzi (DİM) 2021/2022-ci tədris ili üçün Azərbaycan ali təhsil müəssisələrinə yerləşdirmənin nəticələrini elan edib\nDövlət İmtahan Mərkəzinin məlumatında deyilir ki, ali təhsil müəssisələrinin müsabiqəsində 66 464 nəfər iştirak edib.\n“Onlardan 44 861 nəfəri (o cümlədən 6 810 subbakalavr) ali təhsil müəssisələrinə qəbul olunub. 21 856 (o cümlədən 920 subbakalavr) nəfər dövlət sifarişi əsasında, 23 005 (o cümlədən 5 890 subbakalavr) nəfər isə ödənişli əsaslarla təhsil almaq hüququ əldə edib,” məlumatda qeyd edilir.\nDİM bildirir ki, bu il 4 nəfər beynəlxalq fənn olimpiadası, 33 nəfər respublika fənn olimpiadası, 49 nəfər idman, 1 nəfər incəsənət sahəsi üzrə beynəlxalq yarışların qalibi olduğu üçün, 8 nəfər beynəlxalq səviyyədə akkreditasiya olunan təhsil proqramları (IB Diploma Programme) üzrə təhsil aldığı üçün müsabiqədənkənar ali təhsil müəssisələrinə qəbul olunmaq hüququ qazanaraq müvafiq ixtisaslara yerləşdirilib.\nDİM qeyd edir ki, ali təhsil müəssisələrinin boş qalan (vakant) plan yerlərinə ixtisas seçimi sentyabrın 6-dan 10-dək internet vasitəsilə aparılacaq.


İlham Əliyev: Avropada yenə də faşizm baş qaldırır?! - Report.az\nİlham Əliyev: Avropada yenə də faşizm baş qaldırır?!\n18 Sentyabr, 2015 00:22\nBakı. 18 sentyabr. REPORT.AZ/ "Avropada böhran yaşanır. Qaçqınlara münasibətdə bu ayrı-seçkilik, bu pis rəftar heç bir çərçivəyə sığmır. Bu faşizmdir, irqçilikdir, ksenofobiyadır. Yenə də Avropada faşizm baş qaldırır?!\n"Report" xəbər verir ki, bunu Azərbaycan prezidenti İlham Əliyev Ağsuya səfəri çərçivəsində yerli sakinlərlə görüşündə bildirib.\n"Görün bu gün dünyanın müxtəlif yerlərində nələr baş verir. Bir il bundan əvvəl bunların heç biri yox idi. Qanlı toqquşmaların sayı artır, coğrafiyası genişlənir. Bu qarşıdurmaya, müharibələrə yeni ölkələr qoşulur. Avropada böhran yaşanır. Mən artıq demişəm, bu, daha çox mənəvi böhrandır. Qaçqınlara münasibətdə bu ayrı-seçkilik, bu pis rəftar heç bir çərçivəyə sığmır. Özləri prinsiplər, dəyərlər bəyan ediblər. Başqa ölkələrin daxili işlərinə qarışmaq üçün bunu bayraq edib hər yerdə bəyan edirlər. Onda bu prinsipləri öz ölkənizdə də göstərin. Qadınları, uşaqları, qocaları döyürlər, onlara işgəncə verirlər. Bu insanların nə günahı var?! Ayrı-seçkilik göstərirlər, deyirlər ki, müsəlman qaçqınları buraxmayacağıq, bu nə deməkdir?! Bu faşizmdir, irqçilikdir, ksenofobiyadır. Yenə də Avropada faşizm baş qaldırır?! Axı faşizm bir bəla kimi müsəlman aləmində yaranmayıb. Biz yaxşı bilirik ki, harada yaranıb. Yəni, bunu unutdurmaq istəyirlər", - deyə dövlət başçısı qeyd edib.\nO bildirib ki, İkinci Dünya müharibəsi haqqında Qərbdə qəsdən təhrif edilmiş informasiyalar gedir və Sovet xalqının, o cümlədən Azərbaycan xalqının iştirak etdiyi o müharibədə sovet ordusunun qəhrəmanlığını aşağılamaq istəyirlər:\n"Televiziyada, internetdə gördüyümüz bu mənzərə yenə də o günləri bizə xatırladır. Yenə də faşizm baş qaldırır? Yenə də insanları təbəqələrə, millətlərə, dinlərə bölürlər? Ona görə islamofobiya çox böyük təhlükədir. Bu, bizim üçün təhlükədir. Çünki biz müsəlmanıq. Onlar üçün də təhlükədir".\nİlham Əliyevin sözlərinə görə, bu qarşıdurma həm ideoloji qarşıdurmadır, həm təbii resurslar uğrunda gedən mübarizədir, müharibədir və təsir imkanlarını genişləndirmək üçün qarşıdurmadır.\n"Ona görə, biz buna hazır olmalıyıq və hazırıq. Biz bütün tədbirləri vaxtında gördük. Qoymadıq ki, yad qüvvələr, bizim inkişafımızı istəməyən qüvvələr Azərbaycanda kök salsın. O kökü biz kəsdik. Kəsdiyimiz üçün də bizə qarşı indi olmazın iftiraları uydurulur. Amma biz buna hazırıq. Əsas odur ki, Azərbaycan inkişaf etsin, insanlar sülh, əmin-amanlıq, sabitlik şəraitində yaxşı yaşasınlar. Azərbaycan burada həm iqtisadi, həm siyasi, həm mənəvi cəhətdən bütün dünyaya nümunə göstərir. Axı Azərbaycan çoxmillətli ölkədir. Azərbaycanda bütün millətlər bir ailə kimi yaşayır, heç bir ayrı-seçkilik yoxdur. Müxtəlif dinlərin nümayəndələri qardaşlıq şəraitində yaşayırlar", - deyə prezident vurğulayıb.\nO dəfələrlə qeyd etdiyini bildirib ki, "bizim aramızda heç bir ayrı-seçkilik ola bilməz. Dinindən, millətindən asılı olmayaraq hamımız Azərbaycan vətəndaşlarıyıq, hamımızın eyni, bərabər hüquqları var. Budur normal həyat tərzi. Əslində, bizim yaşadığımız bu mühit normal həyat tərzidir. Ancaq görün indi başqa yerlərdə nələr baş verir. Ona görə, mən əminəm ki, Azərbaycan modeli öyrəniləcək və nümunə kimi göstəriləcək".\n"Biz əlbəttə, öz işimizi ona görə qurmamışıq ki, kiminsə xoşuna gələk, yaxud da kimsə bizdən örnək götürsün. Biz bunu özümüz üçün edirik. Biz istəmirik kimsə bizim işimizə qarışsın. Yəni, kənardan oturub Azərbaycana mühazirə oxumaq istəyən məgər bizi bizdən daha çox istəyir? Təbii ki, yox. İstəyir ki, burada təsir imkanları genişlənsin, Azərbaycanı müxtəlif təxribatlara sövq etsin, cəlb etsin, təhrik etsin.\nBiz bu təxribatlara getmirik. Getməyəndə də onlar üçün pis oluruq. Eybi yoxdur, qoy onlar üçün pis olaq. Əgər onlar bizi tənqid edirlərsə, deməli, biz düzgün yoldayıq. Bu da var. Azərbaycan xalqı güclü xalqdır, bütün təzyiqlərə dözür, dözəcək, öz sözünü deyir, heç bir yalanı cavabsız qoymur, qoymayacaqdır və bütün dünyaya sübut edir ki, bizimlə ancaq dostluq münasibətləri qurmaq olar. Biz buna hazırıq. Əgər onlar hazırdırlarsa, biz də hazırıq. Əgər yox, onda, necə deyərlər, səninki səndə, mənimki məndə", - deyə İlham Əliyev çıxışını yekunlaşdırıb.


Hollandiyadakı səfirimiz KSQT baş direktoru ilə görüşdü\n15:06 03 Dekabr 2020\nCəlal Mirzəyev KSQT baş direktoru ilə görüşdü\n© Səfirliyin mətbuat xidməti\n20:14 06.09.2018 (Yenilənib 20:57 06.09.2018) Qısa URL\nAzərbaycan və KSQT arasında əməkdaşlığın inkişaf etdirilməsi kimi mövzular ətrafında fikir mübadiləsi aparılıb\nBAKI, 6 sentyabr — Sputnik. Sentyabrın 6-da Kimyəvi Silahların Qadağan olunması Təşkilatının (KSQT) yeni seçilmiş baş direktoru Fernando Arias ilə Azərbaycan Respublikasının Niderland Krallığındakı müvəqqəti işlər vəkili Cəlal Mirzəyev arasında ikitərəfli görüş keçirilib. Bu barədə Sputnik Azərbaycan-a Azərbaycan Respublikasının Niderland Krallığında səfirliyidən məlumat verilib.\nBildirilib ki, görüş çərçivəsində F.Arias 2017-ci ildə KSQT baş direktoru seçkiləri zamanı Azərbaycanın ona göstərdiyi dəstəyi yüksək qiymətləndirdiyini vurğulayıb.\nQarşılıqlı səmimi söhbət şəklində keçən görüşdə kimyəvi silahların ləğvi ilə bağlı KSQT-nin cari və gələcək fəaliyyəti, Azərbaycanın KSQT-nin İcraiyyə Şurasındakı hazırkı üzvlüyü və 2019-cu ilin II yarısından başlayaraq, Azərbaycanın Qoşulmama Hərəkatına sədrliyi, KSQT-nin yeni yaradılacaq laboratoriyası, Azərbaycan və KSQT arasında əməkdaşlığın inkişaf etdirilməsi kimi mövzular ətrafında fikir mübadiləsi aparılıb.\nFernando Arias, Kimyəvi Silahların Qadağan olunması Təşkilatı, Cəlal Mirzəyev, Hollandiya, səfir


Ramazan bayramının ilk gününə gözlənilən hava proqnozu açıqlanıb - AZƏRTAC – Azərbaycan Dövlət İnformasiya Agentliyi\nEkologiya və Təbii Sərvətlər Nazirliyinin Milli Hidrometeorologiya Xidmətindən AZƏRTAC-a verilən məlumata görə, Bakıda və Abşeron yarımadasında havanın dəyişkən buludlu olacağı, əsasən yağmursuz keçəcəyi, lakin axşam bəzi yerlərdə yağış yağacağı gözlənilir. Gecə və səhər bəzi yerlərdə duman olacaq, güclü şimal-qərb küləyi əsəcək. Havanın temperaturu Abşeron yarımadasında gecə 12-15°, gündüz 17-19° isti, Bakıda gecə 13-15°, gündüz 17-19° isti olacaq. Atmosfer təzyiqi 752 millimetr civə sütunundan 765 millimetr civə sütununa yüksələcək, nisbi rütubət gecə 70-80, gündüz 40-45 faiz təşkil edəcək.\nNaxçıvan Muxtar Respublikasının bəzi yerlərində şimşək çaxacağı, arabir yağış yağacağı gözlənilir. Qərb küləyi əsəcək, ayrı-ayrı yerlərdə arabir güclənəcək. Havanın temperaturu gecə 12-17°, gündüz 25-29° isti olacaq.\nYuxarı Qarabağ: Xankəndi, Şuşa, Xocalı, Xocavənd, Qubadlı, Zəngilan, Laçın, Kəlbəcər, həmçinin Daşkəsən, Gədəbəy rayonlarının bəzi yerlərində şimşək çaxacağı, arabir yağış yağacağı gözlənilir. Ayrı-ayrı yerlərdə intensiv olacağı, dolu düşəcəyi ehtimalı var. Gecə və səhər saatlarında duman olacaq. Qərb küləyi əsəcək, ayrı-ayrı yerlərdə arabir sürətlənəcək. Havanın temperaturunun gecə 5-10°, gündüz 10-15° isti olacağı ehtimal edilir.\nGəncə şəhərinin, Qazax, Goranboy, Tərtər, Ağdam, Füzuli, Cəbrayıl rayonlarının bəzi yerlərində şimşək çaxacağı, arabir yağış yağacağı gözlənilir. Ayrı-ayrı yerlərdə leysan xarakterli intensiv olacağı, dolu düşəcəyi ehtimalı var. Gecə və səhər saatlarında duman olacaq. Qərb küləyi əsəcək, ayrı-ayrı yerlərdə arabir güclənəcək. Havanın temperaturunun gecə 12-16°, gündüz 22-26° isti olacağı proqnozlaşdırılır.\nBalakən, Zaqatala, Qax, Şəki, Oğuz, Qəbələ, İsmayıllı, Ağsu, Şamaxı, Siyəzən, Şabran, Xızı, Quba, Xaçmaz, Qusar rayonlarının bəzi yerlərində şimşək çaxacağı, arabir yağış yağacağı gözlənilir. Ayrı-ayrı yerlərdə leysan xarakterli intensiv olacağı, dolu düşəcəyi ehtimalı var. Gecə və səhər saatlarında duman olacaq. Qərb küləyi əsəcək, ayrı-ayrı yerlərdə arabir sürətlənəcək. Havanın temperaturunun gecə 10-15°, gündüz 20-25° isti, dağlarda gecə 5-10°, gündüz 10-15° isti olacağı bildirilir.\nMərkəzi Aran: Mingəçevir və Şirvan şəhərlərində, Yevlax, Göyçay, Ağdaş, Kürdəmir, İmişli, Ağcabədi, Beyləqan, Sabirabad, Biləsuvar, Saatlı, Hacıqabul, Salyan, Neftçala rayonlarında hava əsasən yağmursuz keçəcək. Lakin axşam bəzi yerlərdə şimşək çaxacağı, yağış yağacağı proqnozlaşdırılır. Gecə və səhər saatlarında duman olacaq. Qərb küləyi əsəcək, ayrı-ayrı yerlərdə arabir güclənəcək. Havanın temperaturunun gecə 13-18°, gündüz 23-28° isti olacağı gözlənilir.\nMasallı, Yardımlı, Lerik, Lənkəran, Astara rayonlarının bəzi yerlərində şimşək çaxacağı, arabir yağış yağacağı, dağlıq ərazilərdə dolu düşəcəyi ehtimal edilir. Səhər dağlarda duman olacaq. Şimal-şərq küləyi əsəcək, ayrı-ayrı yerlərdə arabir sürətlənəcək. Havanın temperaturunun gecə 17-19°, gündüz 23-28° isti, dağlarda gecə 17-19°, gündüz 20-25° isti olacağı ehtimalı var.\nAZERTAG.AZ :Ramazan bayramının ilk gününə gözlənilən hava proqnozu açıqlanıb


«Bir mətbuat konfransının tarixi» sənədli filminin təqdimatı keçirilir - + FOTO + VİDEO ( AZpress.AZ - Rüstəm İsmayılov ) ( YENİLƏNDİ )\n«Bir mətbuat konfransının tarixi» sənədli filminin təqdimatı keçirilir + FOTO + VİDEO ( AZpress.AZ - Rüstəm İsmayılov ) ( YENİLƏNDİ )\nBu gün - yanvarın 19-da Azərbaycan Mətbuat Şurasının təşəbbüsü ilə Beynəlxalq Mətbuat Mərkəzində «Bir mətbuat konfransının tarixi» adlı sənədli filmin təqdimatı keçirilir.\nMəlum olduğu kimi, Ümummilli lider Heydər Əliyev 1990-cı il yanvarın 21-də Moskvada mətbuat konfransı təşkil edərək 20 Yanvar faciəsinin təşkilatçılarına kəskin etirazını bildirmiş, hadisəyə siyasi qiymət vermişdi. Onun çıxışından sonra Moskvada yaşayan minlərlə azərbaycanlı etiraz mitinqləri keçirmişdi. Bununla yanaşı Rusiyadan SSRİ Ali Sovetinin deputatları, ictimai təşkilatların nümayəndələri Bakıya gəlmişdilər. Nəticədə 20 Yanvar faciəsi barədə əsl həqiqətlər geniş ictimaiyyətə çatdırılmış, mövcud istiqamətdəki yanlış ictimai rəy aradan qalxmışdı.\n«Bir mətbuat konfransının tarixi» sənədli filmində bütün bu məqamlara nəzər salınmış, Ulu öndər Heydər Əliyevin o zamankı fəaliyyəti ətraflı təhlil edilmiş, həmçinin dövrün şahidləri olan şəxslərin fikirləri yer almışdır.\nQeyd edək ki, «Bir mətbuat konfransının tarixi» sənədli filminin məsləhətçisi Azərbaycan Respublikası Prezidentinin ictimai-siyasi məsələlər üzrə köməkçisi, tarix elmləri doktoru, professor Əli Həsənov, müəllifi əməkdar jurnalist Mübariz Əsgərovdur. Ekran işi «Qulp studio» tərəfindən hazırlanıb.\nBu gün Azərbaycan Mətbuat Şurasının təşəbbüsü ilə Beynəlxalq Mətbuat Mərkəzində 1990-cı il yanvarın 19-dan 20-nə keçən gecə baş verən hadisələrini özündə əks etdirən «Bir mətbuat konfransının tarixi» adlı qısa metrajlı sənədli filmin təqdimatı keçirildi.\nFilimdə Azərbaycan xalqının keçirdiyi ağır günlər əks olunub. 1990-cı il 20 yanvar hadisəsi baş verən zaman Rusiyada yaşayan həmyerlilərimiz etiraz əlaməti olaraq Azərbaycanın Moskvada yerləşən daimi nümayəndəlində toplandılar. Həmin vaxt ora toplaşan həmyerlilərimiz o günü belə qeyd edir :\nMoskva Tibb Akademiyasınınn doktorantı Cingiz Rəhimov bu haqda deyir : 19-u gecə biz nümayəndəliyə yaxınlaşdıq. Nümayəndəlikdə elə bir sakitlik vardıkı elə bil Azərbaycanda hec bir şey baş vermir.\nMoskva Həkimləri Təkminləşdirmə İnistutunun doktorantı Zöhrab Şamxalov : Saat 2 olardı biz Azərbaycan nümayəndəliyinin qapısında toplaşmışdıq heç kim orada yox idi.\nGörünür Azərbaycanda baş verən hadisələri adi hal kimi qəbul etmişdilər. Lakin Rusiyada yaşayan Azərbaycanlıların qəzəbi bu dəhşəti ört-bastır etdirə bilmədi. Məhz 20 yanvar hadisəsi Azərbaycanı bir xalq kimi birləşməsini mübarizə əzmini bütün dünyaya göstərdi. 20 yanvar hadisəsi Azərbaycanın haqq səsini dünyaya yaydı. Hər bir Azərbaycan vətandaşı Azərbaycanın haqq səsini dünyaya yaymağa çalışırdı.\nBu səs Azərbaycan xalqının qəzəbini aydın şəkildə göstərirdi. Həmin vaxt bir qrup tələbə aspirant birlikdə müstəqil mətbuat mərkəzi yaradıb müəyyən tədbirlərə əl atırdılar. Heç nəyə məhəl qoymadan bunu tirajlayıb minlərlə insana yaymağa çalışırdılar.\n20 yanvarın səhəri daimi nümayəndəliyin qarşısında əllərində şüar olan qəzəbli Azərbaycanlılar üçün fərqli açılmışdı. Bura toplaşan Azərbaycanlılar 20 yanvar gecəsinin qəzəbini heç cür içindən ata bilmirdi. Dinc əhaliyə silah tətbiq etməyin qəzəbin hec nə silə bilməzdi. Həmin vaxt nümayəndəliyin girişində qara bayraq asılması da qara yanvarın rəmzinə çevrilmişdi.\nCingiz Rəhimov bildirir ki, həmin vaxt onlara xəbər çatır ki, Ulu Öndər Heydər Əliyev səfirliyə gəlmək istəyir. O bildirir ki, biz Heydər Əliyevə arxa qapıdan keçməsini təklif etdik. Lakin o bunu qəbul etmədi.\nXalqının bu ağrılı anlarını bütün ürəyi ilə yaşayan biri üçün bu hadisə çox təsir etmişdi. Heydər Əliyevin qapını açıb içəri girməsi orda olanlarda güc gətirdi sanki. Lakin bütün xalqa güc verən bir şəxs həmin gün kədəri gözlərindəki kövrəklikdən bilinirdi. Xalqı bütöv bir millət edən bir şəxs idi Heydər Əliyev.\nHəmin vaxtı M.V.Lomonosov adına Moskva Universitetinin aspirantı Əli Həsənov belə qeyd edir:\n-Heydər Əliyev həmin gün balkondan çıxıb çıxış etmək istəyirdi. Lakin buna razı ola bilmirdik.\nMətbuat konfrası zamanı Heydər Əliyevin çıxışı bütün dünyanın diqqətini Azərbaycana çəkdi.\nHəmin çıxışdan bir hissəni diqqətinizə çatdırmaq istəyirəm :\n-Mən baş verən hadisələr haqqında dünən xəbər tutmuşam və təbidirki, bu hadisəyə laqeyd qala bilməzdim. Buraya ən əvvəl ona görə gəlmişəm ki, Azərbaycanın Moskvadakiçik parçası olan daimi nümayəndəliyində böyük, böyük itkilərə səbəb olmuş faciə ilə bağlı bütün Azərbaycan xalqına başsağlığı verim.\nHeydər Əliyevin həmin vaxt Azərbaycana gəlməsinəicazə verilmədiyindən o xalqa baş sağlığını teleqram vasitəsi ilə çatdırmağa çalışırdı. Lakin bu teleqram xalqa çatmadı.\nHeç nəyə məhəl qoymayan Heydər Əliyev xalqını bu ağrılı günlərdə tək qoymadı....\nBütün bunlar filmdə öz əksini tapıb. Filmin tərcümə olunaraq digər dillərdə yayımlanmasıda nəzərdə tutulur.\nBu gün Beynəlxalq Mətbuat Mərkəzində «Bir mətbuat konfransının tarixi» sənədli filminin təqdimatı keçirilib. Azərbaycan Mətbuat Şurasının təşəbbüsü ilə düzənlənmiş tədbir 20 Yanvar şəhidlərinin və ərazi bütövlüyümüz uğrunda həlak olmuş həmvətənlərimizin xatirəsinin anılması ilə başlayıb.\nMŞ sədri, Milli Məclisin deputatı Əflatun Amaşov toplantı iştirakçılarını salamlayaraq bildirib ki, hər bir xalqın tarixində müstəsna yer tutan hadisələr var. Azərbaycan xalqının taleyində belə hadisələrdən biri də 1990-cı il yanvarın 19-dan 20-nə keçən gecə yaşandı. «Həmin vaxt keçmiş SSRİ-nin ordu hissələri Bakıya daxil olaraq 156 dinc sakini qətlə yetirdi. Faciə nəticəsində 800-dən artıq insan yaralandı. O dövrdə SSRİ dairələri haqq səsimizi boğmaq yolu tutdular. Azərbaycan televiziyasının bloku partladıldı, nəşriyyatın fəaliyyəti dayandırıldı. Beləcə ətraf aləmlə təmaslar kəsildi. Məhz belə bir çətin dövrdə xalqımızın Ümummilli lideri Heydər Əliyev 1990-cı ilin yanvarın 21-də, yəni faciədən bir gün sonra Azərbaycanın Moskvadakı nümayəndəliyinin binasına gələrək mətbuat konfransı keçirdi, 20 Yanvar dəhşətlərinə ilk dəfə olaraq siyasi qiymət verdi. Heydər Əliyev o zamankı SSRİ rəhbərliyini kəskin şəkildə ittiham etdi. Bu, son dərəcə qətiyyətli və cəsarətli addım idi. Hesab edirəm ki, 20 Yanvar həqiqətlərindən söz düşərkən yaxın tariximizin məhz bu səhifəsinə ciddi şəkildə yanaşılması mütləqdir. Təqdimatı keçirilən sənədli film də mövcud zərurətin dəyərləndirilməsi ehtiyacından yaranıb. Filmin məsləhətçisi Azərbaycan Respublikası Prezidentinin ictimai-siyasi məsələlər üzrə köməkçisi, tarix elmləri doktoru, professor Əli Həsənov, müəllifi isə əməkdar jurnalist Mübariz Əsgərovdur», - deyən Ə.Amaşov tədbir iştirakçılarını «Bir mətbuat konfransının tarixi» sənədli filminə tamaşa etməyə çağırıb.\nTədbimat mərasimində çıxış edən MŞ İdarə Heyətinin üzvü, Milli Məclisin deputatı, tarix elmləri doktoru, professor Musa Qasımlı bildirib ki, yüksək peşəkarlıqla ərsəyə gətirilmiş ekran işinin 20 Yanvar həqiqətlərini ictimaiyyətə çatdırmaq baxımından müstəsna əhəmiyyəti var. Buna görə də o, sənədli filmin xarici dillərə tərcümə edilməsini, habelə telekanallarda nümayişini vacib sayıb.\nMŞ İdarə Heyətinin üzvü, Milli Məclisin deputatı Cavanşir Feyziyev «Bir mətbuat konfransının tarixi» sənədli filmində ulu öndər Heydər Əliyevin şəxsində bir insanın yaşantısının, eyni zamanda xalqın və Azərbaycan dövlətçiliyinin taleyinin əksini tapmasını ekran işinin ən mühüm məziyyəti kimi dəyərləndirib.\nBakı Dövlət Universitetinin jurnalistika fakultəsinin dekanı, İctimai Yayım Şurasının sədri Cahangir Məmmədli bildirib ki, təqdimatı keçirilən filmə tamaşa edərkən Heydər Əliyevin ümummilli lider obrazı daha dolğunluğu ilə canlanır. Çünki ancaq əsl lider elə bir çətin mərhələdə heç kəsdən və heç nədən çəkinməyərək öz sözünü deyən şəxsiyyətdir.\nSonda çıxış edən «Bir mətbuat konfransının tarixi» sənədli filminin müəllifi, əməkdar jurnalist M.Ağayev təqdimat mərasiminin təşkilinə göstərdiyi dəstəyə görə təşəkkürünü bildirib. Sənədli filmdə yer alan hadisələrin canlı şahidi də olmuş jurnalist bir sıra maraqlı məqamlardan söz açıb, xatirələrini bölüşərək bildirib ki, Ümumilli lider Heydər Əliyevin keçirdiyi məlum mətbuat konfransından sonra Moskvada yaşayan, təhsil alan soydaşlarımızda böyük ruh yüksəkliyi yarandı. Onlar ardıcıl nümayişlər və mitinqlər təşkil edərək Azərbaycanın haqq səsinin dünyaya çatdırılmasında müstəsna rol oynadılar, ictimai rəyin məqsədli şəkildə yanlış məlumatlandırılmasının qarşısını aldılar.\nQeyd edək ki, «Qulb studio» tərəfindən hazırlanmış «Bir mətbuat konfransının tarixi» sənədli filmində mətbuat konfransının iştirakçısı olmuş şəxslərin, habelə 20 Yanvar faciəsi ilə bağlı Bakıya səfər etmiş keçmiş SSRİ Ali Sovetinin deputatlarının, dövrün nüfuzlu ictimai xadimlərinin fikirlərinə geniş yer verilib.


Netanyahu-nun partiyası parlamentdə daha çox yer qazanıb\n2021, 25 İyul, bazar, Bakı vaxtı 17:24\nİsrailin seçki komitəsi Baş nazir Benjamin Netanyahu-nun Likud partiyasının parlamentdə daha çox yer qazandığını təsdiqləyib. Artıq 9 aprel seçkisinin bütün bülletenləri sayılıb.\nKomitənin aprelin 11-də bildirməsinə görə, Likud 120 yerlik Knessetdə 36 yer qazanıb. Əsas rəqibi “Mavi və Ağ” partiyası isə 35 yerə sahiblənib.\nDaha öncə hər iki partiyanın 35 yer qazandığı bildirilirdi.\nLikud ənənəvi yəhudi ultra-pravoslav və millətçi müttəfiqləri ilə Knessetdə 65-55 fərqlə çoxluğa malik olacaq və beləliklə, Netanyahu daha beş il müddətinə baş nazir postunda oturacaq.\nTəhsil və ədliyyə nazirlərinin Yeni Sağ partiyası parlamentə girmək üçün 3,25 faizlik baryeri aşa bilməyib. Yeni Sağ səssaymanın nəticələrini mübahisələndirəcəyini deyib.\nNetanyahu-nun qələbəsində əsas faktor İsrailin ərəb sakinlərinin 50 faizdən də azının seçkiyə getməsi olub. Ərəblərin çoxu seçkini boykot edib, Netanyahu-nun “anti-ərəb siyasətinə, anti-ərəb ekstremistlərə alyanslarına” qarşı çıxıblar.


Palitra qəzeti Ermənistan üçün qazın qiyməti nə zaman qaldırılacaq?\nErmənistan üçün qazın qiyməti nə zaman qaldırılacaq?\nTarix: 05.11.2019 | Saat: 18:55:00 | E-mail | Çapa göndər\n“Qolos Armenii” :”Sənayedə qaz istehlakının azalması bu sahədə geriləmənin əlamətidir”\nQış yaxınlaşdıqca, ilin sonuna sayılı günlər qaldıqca, Ermənistan üçün Rusiya qazının qiyməti məsələsi daha da aktuallaşmaqdadır. Maraqlıdır ki, erməni saytlarının yazdığına görə, bu məsələyə münasibət bildirən Ermənistan rəsmiləri danışıqlar prosesinin davam etdiyini və bunun ölkələri üçün müsbət bir sonluqla yeknlaşacağını bildirsələr də, tərəddüdlərini də gizlədə bilmirlər.\nTəbii ki, bunun əsaslı olduğu da başadüşüləndir. Deməli, erməni rəsmilərindən nə qədər ört-basdır edilməsinə baxmayaraq, danışıqların artıq qəliz məcraya yönəldiyi göz önündədir. Məsələn, «Qolos Armenii» saytı «… bu ilin yanvar ayından etibarən Rusiya qazının Ermənistana tədarük olunduğu və paylandığı sxemin maliyyə tərəfi gələcək qiymət və tariflər baxımından bir o qədər də nikbinlik yaratmır»-deyə yazır.\nMəlum olduğu kimi, 2018-ci ilin sonunda Rusiya ilə qazın qiyməti ilə bağlı müqavilə müddəti başa çatdıqdan sonra, növbəti il Ermənistana satılan qazın 1000 kubmetr üçün 150 dollar deyil, 15 dollar artırılaraq 165 dollara təklif edildi. Təbii ki, təkliflə razılaşmaq məcburiyyətində qalan Ermənistan hökuməti bu artımın ölkədəki istehlakçılara şamil edilməyəcəyini, yəni dövlət tərəfindən ödəniləcəyini könülsüz də olsa bəyan etməli oldu. Əslində, artan 15 dollarlıq fərqin ödənilməsi «Qazprom Ermənistan» şirkətinə həvalə edilsə də şirkət bir müddət sonra ehtiyat və imkanlarının sonsuz olmadığını bəyan edərək, artıq 15 dollarlıq fərqi ödəmək imkanında olmadığını açıqladı. Təbii ki, bu ərəfədə Rusiya ilə qazın qiyməti haqda aparılan danışıqlar, şirkətin daxili maliyyə mənbələrinə işləməklə yanaşı, ondan əlavə resurslar da tələb edir.\n«Qolos Armenii» yazır: «Beləliklə, adi hesablamalara görə, Ermənistanda orta illik qaz istehlakının təxminən 1,5 milyard kubmetr olduğunu nəzərə alsaq, bu ilin sonuna qədər qiymət və tarifdəki 15 dollar fərqini kompensasiya edən şirkət, təxminən 22.5 milyon dollar itirməlidir. Əslində, 22.5 milyon dollar Ermənistan kimi kasıb bir ölkə üçün böyük məbləğdir. Amma unudulmamalıdır ki, daha bir problem danışıqların sonrakı mərhələsi ilə bağlı ola bilər. Yəni 10 ay ərzində Ermənistanın danışıqlarla bağlı itirdikləri daha da arta bilər. Qeyd edilməlidir ki, qazın gələn il üçün həll olunmamış qiyməti məsələsi «Qazprom Ermənistan»dan təzminatın artması ilə müşahidə edilməkdədir. Bunula yanaşı, danışıqların uzadılması, qiymət və tariflər arasındakı fərq erməni tərəfinin danışıqlarda mövqeyini zəiflədir. Buna görə də Rusiya qazının Ermənistan üçün gələcək qiyməti ilə bağlı nikbin proqnozlar üçün əsas çox azdır. Təbii ki, belə olan halda, daha əvvəlkilərdən fərqli olaraq, qiymət artımı daxili tariflərdən belə, yan keçməyəcək. Yəni budəfəki artım bütün ermənilərə şamil ediləcək».\nSaytın yazdığına görə, bütün baş verənlər fövqündə Paşinyanın özünü nikbin göstərməsi adamda qəribə hisslər yaradır. Xatırladaq ki, bir müddət bundan əvvəl Rusiyanın «Kommersant» nəşrinə açıqlama verən erməni baş nazir Rusiya ilə qazın qiyməti ilə bağlı aparılan danışıqların «sakit məcrada» getdiyini və bunun konkret nəticələrə səbəb olacağını vurğulamışdı: «Mən buna əminəm. Çünki bu gün artıq Ermənistan iqtisadiyyatıda «yaxşı bir dinamika» var. Bu məsələ bizim üçün təkcə qaz qiymətləri baxımından vacib deyil, həm də iqtisadi inkişaf məsələsidir. Ona görə də belə düşünürəm ki, bizim strateji müttəfiqimiz Rusiya Ermənistanın iqtisadi inkişaf dinamikasının pozulmasını istəməz(?-A.B.)».\nƏlbəttə ki, Paşinyanın hansı «iqtisadi inkişaf dinamikası»ndan danışmasından asılı olmayaraq, etiraf edilməlidir ki, qaz qiymətinin artımı Ermənistan üçün yeni fəlakətlərə yol aça bilər. Maraqlıdır ki, sayt ironiya ilə, Paşinyanın hələ də müşahidə edilməyən «tamamilə müstəqil olan iqtisadiyyatı»nın heç bir enerjidən asılı olmadığını da diqqətə çatdırır. Sayt bununla bağlı yazır: «Əlbəttə, bir çox hallarda reallıqdan uzaq, saxta rəqəmlərə istinad edərək ölkədəki iqtisadi inkişafı özü bildiyi kimi gözə soxmağa çalışan baş nazir niyə əsas həqiqətlərdən yayınmağa çalışır? Belə olan halda, cari ilin birinci yarısı ilə ötən ilin müvafiq dövrünü müqayisəli şəkildə götürsək, enerji sektorunda təbii qaz istehlakının 55,4, sənayedə isə 19.4 faiz azaldığını görəcəyik. Halbuki bütü dünya ölkələri üçün sənaye sektorunda qazanılan uğur o ölkənin əhəmiyyətli artımı kimi qəbul edilir. Məhz bu mənada, dəyişkən olmayan iqtisadiyyat və sənayenin qaz qiymətlərinin artması ilə «qırılması» ehtimalı azdır. Bu gün ilin sonuna iki aydan bir qədər az da olsa vaxt qalmasına baxmayaraq, Rusiya ilə qaz qiyməti ilə bağlı danışıqlar davam edir. Ermənilər isə hələ də sadə xalq üçün ən vacib, lakin həll olunmayan məsələlərindən birinin nəhayət ki, dəqiqləşdiriləcəyinə ümid edirlər».


Həmkarlar ittifaqları iş yerlərində niyə lazımdır?\nTarix : 2020-03-06 17:21:51\nHəmkarlar ittifaqlarının İsveç modeli\nHəmkarlar ittifaqları bir çox hallarda zahirən ləng və daşlaşmış təşkilat imicində görünür. Amma İsveçin nümunəsi göstərir ki, əslində belə deyil. Bu qurum sürətlə inkişaf edən əmək dünyasına çevik uyğunlaşmada açar rolunu oynayır.\nMüxtəlif beynəlxalq müqayisəli tədqiqatlarda - innovasiyalardan sosial bərabərliyə qədər - İsveç Şimali Avropanın digər ölkələri kimi, daim birincilər sırasındadır. Bu, təkcə rifah və ya sosial ədalət reytinqlərinə deyil, həm də biznes şəraitinin reytinqlərinə, məsələn, “Forbes”dən biznes aparmaq üçün ən yaxşı ölkələrin reytinqlərinə də aiddir. Bizim “Futurion” Analitik Mərkəzinin əvvəlki hesabatında professor Yesper Stombak bir sıra indekslərə daha ətraflı nəzər yetirmiş, əksəriyyətində İsveçin ilk beşliyə, ümumilikdə isə ilk onluğa daxil olduğunu göstərmişdir. Əgər Skandinaviya sularının sehirinə dair versiyanı kənara qoysaq, bunun izahının sosial sistemin necə qurulmasından ibarət olduğunu güman etmək olar.\nSkandinaviya ölkələri üçün ümumi sosial komponentlərdən biri güclü həmkarlar ittifaqı hərəkatıdır. Əvvəlki araşdırmalardan bilirik ki, güclü həmkarlar ittifaqları daha yaxşı iqtisadi inkişafa və əmək bazarlarının fəaliyyətinə kömək edir. Bunu, digərləri ilə yanaşı, İqtisadi Əməkdaşlıq və İnkişaf Təşkilatı ötən ilin sonunda çıxan “İrəliyə aparan yolumuzda danışıqlar” hesabatında təsdiqlədi. Həmçinin “Futurion”un 2019-cu ildə dərc olunmuş hesabatında həmkarlar ittifaqları işçilərin təkcə bütövlükdə iqtisadiyyata deyil, həm də ayrı-ayrı müəssisələrə, həmçinin dəyişən əmək bazarına uyğunlaşmasına müsbət təsir göstərdikləri əksini tapır.\nSosial müdafiənin iqtisadi səmərəliliyini və kollektiv danışıqların yüksək əhatə dairəsini özündə cəmləşdirən Skandinaviya modeli işəgötürənlərə və işçilərə şirkət və ya sənaye sahələrində müxtəlif şərtlərə uyğun həll yolları tapmağa imkan verir. Bu, siyasətçilərin əmək bazarının şərtlərini qanunvericiliklə və ya işəgötürənlərin əmək şəraitini sərbəst şəkildə müəyyən edə biləcəyi sistemlərdən daha çox rahatlıq yaradır. Həmkarlar ittifaqı üzvlüyünün yüksək say tərkibi, əldə olunan razılaşmaların işçilərin xeyrinə olmasını təmin edir.\n“FUTURİON” şirkəti həmkarlar ittifaqlarının təsirini daha yaxşı başa düşmək üçün peşəkar xidmətlər və təhlillər təqdim edən “WSP” şirkətinə reallıqdan fərqli ssenaridə - “İsveçdə heç vaxt həmkarlar ittifaqı mövcud olmasaydı bu ölkə necə görünərdi” mövzusunda təhlili material hazırlamağı sifariş etmişdi. “Om Faceb İnte Fanns”ın (“Həmkarlar ittifaqları mövcud olmasaydı”) hesabatında əməkhaqqı, gəlirlərin bölüşdürülməsi, məhsuldarlıq və məşğulluq məsələləri bu ssenari baxımından təhlil olunur. Araşdırmada həmkarlar ittifaqlarının əməkhaqqının və gəlirlərin paylanmasına ən çox təsir etdiyinin göstərməsi təəccüb doğurmur. Kontrafakt təhlil göstərir ki, İsveçdə əgər həmkarlar ittifaqı olmasaydı, işçi orta hesabla ildə təxminən 5700 Avro qazanardı. Bugünkü İsveçlə müqayisədə əhalinin ən zəngin on faizinin gəlirləri 11 faiz artardı, qalan doxsan faizin gəlirləri azaldığı halda, orta hesabla maaş təqribən 13-15 faiz aşağı düşərdi. Getdikcə daha çox tərəf demokratiya və iqtisadi inkişaf üçün potensial təhlükə mənbəyinə çevrilməkdə olan bərabərsizliyə görə narahatlıqlarını ifadə edir. Həmkarlar ittifaqları bu təhlükə ilə mübarizədə mərkəzi rol oynayır. Həmkarlar ittifaqlarının məhsuldarlığa təsiri daha mürəkkəbdir. Güclü həmkarlar ittifaqları əməkhaqqının artımına kömək etdikcə, səhmdarların mənfəəti bütövlükdə azalır. Bu, investisiyaların azalmasına və öz növbəsində məhsuldarlığın aşağı düşməsinə səbəb olur. Eyni zamanda həmkarlar ittifaqları kadr axınının azalmasına və işçilərin məmnunluğunun artırılmasına kömək edir ki, bu da digər tərəfdən məhsuldarlığı artırır. Tez-tez həmkarlar ittifaqına irad tuturlar ki, əməkhaqqının səviyyəsinin qalxmasına cəhd, işçi qüvvəsinə tələblə təklif arasında bərabərlik məsələsində orta xətti aşmaq nəticədə işsizliyin artmasına gətirib çıxarır. Bu, ilk növbədə əmək bazarında ən zəif mövqelərə sahib olanlara təsir göstərir. Çünki işəgötürənlər ən az məhsuldar olan işçiləri işə götürmürlər. “Futurion” Analitik Mərkəzinin tədqiqatı bu nəticələri təsdiq edir. Lakin qarşılıqlı əlaqələr o qədər də birmənalı deyil: güclü həmkarlar ittifaqları (üzvlüklərin yüksək sıxlığı və işəgötürənlərlə dialoqu ilə) daha çox sosial məsuliyyət nümayiş etdirirlər: tətillər və ya digər aqressiv hərəkətlər zəiflər tərəfindən daha az həyata keçirilir. Skandinaviya ölkələrinin əmək bazarı məsuliyyətli həmkarlar ittifaqları ilə xarakterizə olunur. O həmkarlar ittifaqları ki, daha yüksək əməkhaqqı tələb etmir. Bu yanaşma bazar və əmək məhsuldarlığının artımına şərait yaradıb.\nİsveç, əsasən qadınların əmək bazarında daha çox iştirak etməsi baxımından Avropa İttifaqında ən yüksək məşğulluq nisbətinə sahibdir.\nƏməkhaqqı barədə danışıqlara əsaslanan bu model əmək bazarında inflyasiyanın, işsizliyin və tətillərin aşağı səviyyəyə salınması, real gəlirlərin stabil inkişafı ilə xarakterizə edilir. 1990-cı illərin sonlarında, yəni bu model qəbul ediləndə, İsveçdə təkrar tətillər nəticəsində nominal əməkhaqqı kəskin şəkildə artdı. Lakin ölkədə yüksək inflyasiya və işsizlik yarandı. İnflyasiya nominal əməkhaqqının artımını dayandırdı. Bu da real gəlirləri əvvəlki səviyyədə saxladı. Bu proses göstərdi ki, həmkarlar ittifaqları üzvlərinin uzunmüddətli maraqlarını qorumaq istəyirsə, mütləq məsuliyyətli davranmalıdır. Skandinaviya modelinin tarixi uğuru ondan ibarətdir ki, həmkarlar ittifaqı minimum əməkhaqqının bütün Aİ ərazisində tətbiqi təşəbbüsünə qarşı çıxdı. Çünki əks halda həmkarlar ittifaqının siyasi qərarlar qəbul edən tərəfdaşı qarşısında müstəqilliyinə xələl gələ bilər. Minimum əməkhaqqının qanunvericiliklə müəyyən edildiyi ölkələrdə həmkarlar ittifaqları çox vaxt daha zəif olur, çünki onlar güclü sosial tərəfdaşlardan-siyasətçilərdən mərhəmət axtaran asılı lobbiçilərə çevrilirlər.\nBəzən həmkarlar ittifaqlarının öz rolunu başa vurduğu və ya fəaliyyətinin müxtəlif yollarla məhdudlaşdırılmalı olduğu barədə fikirlər səslənir. Lakin bir çox tədqiqatlar göstərir ki, həmkarlar ittifaqları cəmiyyətin inkişafına müsbət töhfələr vermək iqtidarındadır və töhfələr verməkdə davam edir. Təsadüfi deyil ki, rifah səviyyəsi, rəqabət qabiliyyəti ən yüksək olan ölkələrdə də güclü həmkarlar ittifaqları mövcuddur. Əmək bazarı sürətlə dəyişir. Bu vəziyyətdə çevik bir sistemin əhəmiyyətli üstünlükləri var. Bundan bəhrələnərək sosial tərəfdaşlar - həmkarlar ittifaqları və işəgötürən təşkilatlar - problemləri birlikdə həll edə bilər. Məşğulluq zəmanətlərinin, iş və ictimai həyat arasındakı tarazlığın əmək bazarına çıxan gənclər arasında yüksək qiymətləndirildiyi bir vaxtda kollektiv sazişləri olmayan işəgötürənlər öz yanaşmalarını yenidən nəzərdən keçirməlidirlər. Bu cür müqavilələrdə qeydə alınmış öhdəlikləri dürüst yerinə yetirmək onları iddialı gənclər üçün daha cəlbedici göstərəcək və fəaliyyət göstərən sosial modelin güclənməsinə kömək edəcəkdir. Biz yeni onilliyə qədəm qoyuruq və həmkarlar ittifaqlarında üzvlüyün azalmasının mənfi tendensiyasını geriyə çəkmək lazımdır - işçi qüvvəsinin maraqlarının təmsil olunduğu nizamlı əmək bazarı bizə təcili lazımdır.


22/02/2019 [09:58] - İdman (359)\nUEFA Avropa Liqasının final oyununun Bakıda keçirilməsi ilə əlaqədar futbolsevərlər üçün bir sıra yeniliklər baş verməkdədir. Belə yeniliklərdən biri də martın 3-də saat 12:30-da Bakının mərkəzində “Bakı 2019: Ulduzlar Finalı” adlı möhtəşəm qarşılaşma olacaq. Həmin oyunda yerli və əcnəbi futbolçular çıxış edəcəklər.\nAzərTAc xəbər verir ki, Eydur Qudyonsen, Maykl Essien, Anderson Luis de Souza (Deku), Yeju Dudek, Revaz Arveladze, yerli futbol veteranlarından Vəli Qasımov, Nazim Süleymanov və digər futbol ulduzlarının iştirakı ilə keçiriləcək oyunda hər komandadan 5 oyunçu meydana çıxacaq, 1 nəfər isə ehtiyat oyunçular skamyasında əyləşəcək. Komandanın heyətinə bir nəfər Region Liqasından, 2 nəfər isə müsabiqə yolu ilə seçiləcək. Bundan əlavə, “Avropa Liqası Final 2019”a həsr olunmuş “İntellektual Kubok”un qalibi olan İTV komandasının kapitanı Tural Dadaşov “böyük oyun”da media nümayəndələrini təmsil edəcək.\nİlk müsabiqənin qalibi təsadüfi seçim əsasında müəyyənləşəcək. İkinci müsabiqənin qalibini isə münsiflər heyəti təyin edəcək. İştirakçılar müsabiqələrdən yalnız birində iştirak edə bilərlər. www.finalbaku2019.az saytında qeydiyyatdan keçməyən iştirakçıların paylaşımı qəbul olunmayacaq. Qeydiyyatdan keçmək üçün https://goo.gl/forms/4Y6NCWnefozlxzpB2 keçidinə daxil olmaq, qeydiyyat formasını doldurmaq və ən əsası, “Facebook” paylaşımının linkini müvafiq xanada qeyd etmək lazımdır.


Azərbaycan Vətən müharibəsi Astanasında - savaşa hazırıqmı? - Azinforum.az İnformasiya Portalı\nAna səhifə / Siyasət / Azərbaycan Vətən müharibəsi Astanasında – savaşa hazırıqmı?\nAzərbaycan Vətən müharibəsi Astanasında – savaşa hazırıqmı?\nŞanlı ordumuz hərəkətə keçdi, irimiqyaslı təlimlər başladı; Pənah Hüseyn: “Dövlət qətiyyətli addımlar atacaqsa, cəmiyyət də onu müdafiə edəcək…”\nAzərbaycan-Ermənistan sərhədi və qoşunların təmas xətti boyu gərginlik ən yüksək həddə çatıb, böyük savaş hər an başlaya bilər. Son günlər rəsmi və qeyri-rəsmi şəkildə yayılan xəbərlər belə bir qənaətə gəlməyə kifayət qədər əsas verir.\nMüdafiə Nazirliyinin məlumatına görə, son sutka ərzində erməni silahlı bölmələri cəbhənin müxtəlif istiqamətlərində 60 və 82 millimetrlik minaatanlardan, qumbaraatanlardan, həmçinin iriçaplı pulemyotlardan da istifadə etməklə sutka ərzində atəşkəs rejimini ümumilikdə 145 dəfə pozub.\nDüşmən Azərbaycanın Qazax, Tovuz, Goranboy, Tərtər rayonlarındakı mövqelərini, həmçinin yaşayış məntəqələrini, həmçinin Ağdam, Xocavənd, Füzuli, Cəbrayıl, Göygöl, Goranboy, Xocavənd rayonları ərazisindəki adsız yüksəkliklərdən Silahlı Qüvvələrimizin mövqelərini atəşə tutub. Azərbaycan Silahlı Qüvvələri əməliyyat şəraitini nəzərə alaraq düşmənin atəş nöqtələrinə, mövqelərinə və səngərlərinə 208 atəş zərbəsi endirib. Göründüyü kimi, düşmən Naxçıvan istisna olmaqla, bütün sərhədyanı və təmas boyu mövqelərimizi atəş altında saxlayıb.\nBir gün əvvəl isə Ermənistan silahlı qüvvələrinin kəşfiyyat-təxribat qrupları qoşunların təmas xəttində bir neçə yerdə mövqelərimizə basqın etməyə cəhd göstərib. Müdafiə Nazirliyi xəbər verir ki, Silahlı Qüvvələrimizin bölmələrinin əvvəlcədən düşməni aşkar etməsi, görülən qabaqlayıcı tədbirlər və qarşı tərəfə atəş gücü vasitəsilə təsirdən sonra işğalçılar avtomat və silahın darağını ataraq geri çəkilməyə məcbur edilib. İlkin məlumata görə düşmənin diversiya qrupunun 2 üzvü öldürülüb və yaralıları var. Silahlı Qüvvələrimizin bölmələri heç bir itki verməyib.\nÖtən həftə ərzində erməni silahlı bölmələri cəbhənin müxtəlif istiqamətlərində 60 və 82 millimetrlik minaatanlardan, iriçaplı pulemyotlardan da istifadə etməklə atəşkəs rejimini ümumilikdə 834 dəfə pozub.\nSilahlı Qüvvələrimizin bölmələri əməliyyat şəraitini qiymətləndirərək düşmənin bütün təxribat və fəaliyyətlərinin qarşısını vaxtında almaqla onun atəş nöqtələrinə, mövqelərinə və səngərlərinə 1.017 atəş zərbəsi endirib. Düşmənə qarşı güc tətbiq etməklə görülən adekvat tədbirlər nəticəsində son bir həftə ərzində müxtəlif istiqamətlərdə Ermənistan silahlı qüvvələrinin 7 nəfər hərbi qulluqçusu məhv edilib və xeyli sayda yaralısı var. Silahlı Qüvvələrimizin bölmələri bütün cəbhə boyu əməliyyat şəraitinə tam nəzarət edir\nAzərbaycan ordusunun düşmənə sarsıdıcı zərbə vurması nəticəsində Ermənistan ordusu və əhalisi panikaya düşüb. Müdafiə naziri Zakir Həsənovun düşmənin istənilən hərəkət edən obyektinin dərhal məhv edilməsi barədə tapşırığını layiqincə icra edən əsgər və zabit heyətimiz ərköyünlük edən işğalçı ölkəni çətin vəziyyətə salıb. Xüsusilə də Azərbaycan və Türkiyə Hərbi Hava Qüvvələrinin “TurAz Qartalı – 2015″ birgə taktiki təlimlərini keçirməsi İrəvanda təşviş doğurub.\nErmənistan Silahlı Qüvvələri Baş Qərargah rəisinin müavini Movses Akopyan bundan narahat olmadıqlarını iddia etsə də, Azərbaycanın “Türkiyə heç vaxt inkar eləməyib ki, Azərbaycana kömək edəcək. Türkiyə silahlarından istifadə təəccüb doğurmur. Rəqib həmişə onu tətbiq edib, biz işin işçindəyik. Biz həmçinin, bilirik ki, bu – hansı silahlardır və haradan gətirilir” – deyib. Məlumata görə, Azərbaycanın ordu komandanlığının erməni təxribatlarına qarşı amansız olacağını elan etməsinin ardınca Ermənistanın Azərbaycanla həmsərhəd kəndlərinin əhalisinin evakuasiyasına başlanılıb. Eyni zamanda bu ərazilərdə güllədən qorunmaq üçün divarlar hörülür. Paralel olaraq Ermənistanda “İldırım-2015″ komanda-qərargah təlimlərinə başlanılıb. Erməni KİV-ləri yazıb ki, təlimlər çərçivəsində İrəvan yaxınlığındakı ”Nubaraşen” təlim poliqonunda qaçqınlar üçün şərti çadır düşərgəsi salınıb. Bundan əvvəl isə Ermənistanın Azərbaycanla sərhəd yaşayış məntəqələrindən əhalinin kütləvi evakuasiyası, habelə İrəvandakı mühüm obyektlərin əməkdaşlarının təcili köçürülməsi sınaqdan keçirilmişdi. Bütün bunlar düşmən ölkədə Azərbaycanla mümkün irimiqyaslı müharibə zamanı başlarına nə gələcəkləri barədə aydın təsəvvürlərin olmasından xəbər verə bilər (Virtualaz.org).\nAzərbaycan ordusu da genişmiqyaslı hərbi təlimlərə başlayıb. Müdafiə Nazirliyinin məlumatına görə, Azərbaycan Respublikasının prezidenti, Silahlı Qüvvələrin Ali Baş Komandanı cənab İlham Əliyevin təsdiq etdiyi plana əsasən müdafiə nazirinin rəhbərliyi altında sentyabrın 6-dan 13-dək Silahlı Qüvvələrin bütün qoşun növlərinin döyüşə hazırolma və döyüş qabiliyyətinin yoxlanılması məqsədilə Komanda Qərargah Hərbi Oyunları keçirilir. Təlimlərə 65.000 nəfərədək şəxsi heyət, 700-dək zirehli texnika, 500-dən çox raket və artilleriya qoşunlarının qurğusu, Hərbi Hava Qüvvələrinin 40-dək təyyarəsi və 50-dək helikopteri, Hərbi Dəniz Qüvvələrinin 20-dək gəmi və kateri, eləcə də Xüsusi Təyinatlı Qüvvələrin və qruplaşmaların havadan mühafizəsi məqsədilə qoşunların hava hücumundan müdafiə bölmələri və müasir hava hücumundan müdafiə kompleksləri ilə silahlanmış zenit-raket birləşmələri cəlb edilib. Təlimlərdə hava kəşfiyyatının aparılması məqsədilə pilotsuz uçan aparatlardan istifadə olunacaq.\nKomanda Qərargah Hərbi Oyunlarında qoşunların döyüşə tam hazırolma vəziyyətinə gətirilməsi və yenidən qruplaşması, müdafiənin aparılması, əks-hücum əməliyyatının hazırlanması və keçirilməsi, eləcə də düşmənin mühasirəyə alınması və darmadağın edilməsi üzrə tapşırıqlar icra olunacaq. Ali Baş Komandanın göstərişinə əsasən təlimlər zamanı birləşmə və hissələrin səfərbərlik tapşırıqlarının yerinə yetirilməsi səviyyəsinin yoxlanılması məqsədilə ehtiyatda olan 6.000 nəfərdən artıq hərbi vəzifəli təlim toplanışına cəlb ediləcək. Döyüş hazırlığı çərçivəsində onlarla silah və hərbi texnikadan istifadə qaydaları üzrə praktiki məşğələlər, döyüş atışları, mənəvi-psixoloji hazırlıq və döyüş uzlaşması üzrə tədbirlər keçiriləcəkdir. Komanda Qərargah Hərbi Oyunlarının son mərhələsində təlim mərkəzləri və poliqonlarda motoatıcı və tank bölmələrinin, raket və artilleriya qurğularının, zenit-raket komplekslərinin, döyüş təyyarə və helikopterlərinin döyüş atışları icra olunacaq, praktiki raket buraxılışları və bombalama həyata keçiriləcək.\nBütün bu müşahidələr Qarabağda müharibənin qaçılmaz olduğu təsəvvürünü yaradır. Paralel olaraq Rusiyanın bölgədə xeyli aktivləşməsi, Gürcüstanın içərilərinə doğru irəliləməsini əsas gətirən xarici ekspertlər Qafqazda böyük savaşın baş verəcəyini proqnozlaşdırırlar. Hesab olunur ki, Rusiya Azərbaycana qarşı planlarını reallaşdırmaq üçün Ermənistan kartından istifadə edə bilər və bu zaman Bakı məcburən savaşa təhrik edilə bilər.\nPolitoloq Arzu Nağıyev deyir ki, son vaxtar ABŞ Dağlıq Qarabağ münaqişəsinin həlli istiqamətində təşəbbüsü ələ almağa cəhd etdikcə gərginlik daha da artır: “Təbii ki, burada əsasən Rusiya daha çox maraqlıdır. Bunun səbəbi isə regionda nüfuz məsələsinin itirilməsidir. Məlumdur ki, ABŞ-ın əsas marağı iqtisadi maraqdır və Rusiya da buna görə Qərbdə Ermənistanla həmsərhəd olan və əsas iqtisadi kommunikasiyaların keçdiyi bölgədə gərginlik yaradır, bunu da Ermənistan silahlı birləşmələri vasitəsilə edir. İkincisi, bu üsulla Azərbaycanı Avrasiya İttifaqına üzv etməyə cəhd göstərir və Lavrovun gəlişində bu məqam var idi. Üçüncüsü isə artıq iri çaplı silahlardan istifadə edilməklə öz silah alverini genişləndirməyə çalışır. Bu, həmişə belə olur – NATO da Şərqi Avropada belə taktikadan istifadə edir. Sentyabrın 7-də Sərkisyanın Moskvada görüşü planlaşdırılır və bu hesabat və yeni təlimatlar görüşü olacacaq”.\nAzərbaycanın sərhəd rayonlarındakı vəziyyətə gəldikdə, A.Nağıyev qeyd etdi ki, hazırda o, Tovuz rayonundadır və vəziyyəti şəxsən müşahidə edir. Onun sözlərinə görə, düşmənin hədəfində olan dinc əhalı təhlükə ilə üz-üzədir: “Artıq kəndlərin içəriləri də vurulur. Gecələr işıqlar söndürülür, zirzəmilərdə gecələyirlər. Dinc əhali arasında yaralananlar və evləri dağılanlar var. Təbii ki, ordumuz layiqli cavab verir, ancaq gərginlik qalmaqdadir. Düşünürəm ki, əhalinin qorunması vacib məsələdir. Doğrudan da, həmin ərazilərdə yaşamaq igidlik nümunəsidir və onların dincliyi üçün divarların tikilməsindən başlayaraq, vergilərdən azad etməyə qədər bir sıra güzəştlər tətbiq etmək lazımdır. Əks halda çox arzuolunmaz nəticələr ola bilər”.\nBu arada Azərbaycan və Ermənistan ordusunun müqayisəli təhlili də düşmənin xeyli zəif olduğu qənaətini ortaya qoyur. Azərbaycan Hərbi Hava Qüvvələrinin komandanı Ramiz Tahirov Ermənistan hərbi hava qüvvələrinin son itkiləri və qüvvəsi, daha dəqiq ifadə etsək, qüvvəsizliyi barədə ANS-ə açıqlama verib. “Ermənistanda Su-25 tipli təyyarələr, Mi-24 helitopterləri var, bizdə Mi-35, Mi-8, Mi-9 təyyarələri var. Hava hücumundan müdafiə üçün ordumuzun ixtiyarında BUK zenit raket kompleksi var. Ermənistanda S300 raket kompleksləri var. Bu raketlər Dağlıq Qarabağa yerləşdirilməyib. Azərbaycan ordusunda isə S300 PMO Favorit raket kompleksləri var. Sadəcə müqayisədə görə bilərsiniz ki, texnikanın səviyyəsində biz üstünük. Şəxsi heyətin bacarığı isə daha da güclüdür”, – deyə R.Tahirov bildirib.\nBəs ölkə siyasətinin öndə gedən isimləri baş verənləri necə dəyərləndirir, müharibəni real sayırlarmı?\nAzərbaycanın müxalifət liderlərindən biri, Xalq Partiyasının sədri Pənah Hüseyn “Yeni Müsavat”a bildirdi ki, Azərbaycana qarşı təcavüz davam edir. Ona görə də Azərbaycan dövləti, cəmiyyəti və Silahlı Qüvvələri bu təcavüzə, işğala qarşı Konstitusiya və beynəlxalq hüquqa uyğun hərəkətləri etməlidir: “Bu gün Azərbaycan dövləti və cəmiyyəti qarşısında duran ən mühüm məsələ bundan ibarətdir. Dövlət bu istiqamətdə qətiyyətli addımlar atacaqsa, cəmiyyət də onu müdafiə edəcək”.\nP.Hüseyn əlavə etdi ki, Qarabağ məsələsinə iqtidar-müxalifət kontekstindən yanaşmanı doğru saymır. Ordumuzun mövcud durumuna gəldikdə, müxalifət partiyasının sədri sadəcə bunu dedi: “Ümumiyyətlə, ordu güclüdür və ya bu kimi başqa məsələlərin ictimai müzakirəsini mən doğru hesab etmirəm”.\nGörünən budur ki, ordumuz da, iqtidarlı-müxalifətli cəmiyyət də Qarabağın azad olunmasına tam hazırdır. Sadəcə, Qarabağ ətrafında özünün təhlükəli oyunlarını oynayan xarici qüvvələrin müqaviməti olmasa, bu şərəfli hadisə qısa müddətdə reallaşa və Azərbaycan bayrağı Xankəndində dalğalana bilər…\nÖncəki “Onlar ən mədəniyyətsiz sürücülərdi…” 30 sutka həbs\nNövbəti Kütləvi zorlamada şübhəli bilinən azərbaycanlı kameralara düşdü


RUMINİYA PREZİDENTİ TRAYAN BESESKUNUN AZƏRBAYCAN TELEVİZİYASINA MÜSAHİBƏSİ - AZƏRTAC – Azərbaycan Dövlət İnformasiya Agentliyi\n-Rumıniya prezidentlərinin Azərbaycana səfərləri yaxşı bir ənənəyə çevrilib. İki ölkə arasında belə yaxşı münasibətlərin əsasını nə təşkil edir?\n-İlk növbədə, bizim birgə maraqlarımız var. Biz Qara dəniz və Xəzər dənizi regionlarında təhlükəsizliyin təmin edilməsində maraqlıyıq. Çox istəyirik ki, ölkəniz NATO-ya və Avropa İttifaqına daha yaxın olsun. Eyni zamanda, insanlarımızın təhlükəsizliyi üçün dondurulmuş münaqişələrin həllində də maraqlıyıq. Mən Dnestryanı bölgədəki, Dağlıq Qarabağ, Abxaziya və Serbiyadakı münaqişələri nəzərdə tuturam. Eyni zamanda, biz maraqlıyıq ki, vətəndaşlarımız Qara dəniz və Xəzər dənizi regionlarında təhlükəsiz hərəkət edə bilsinlər.\n-Ermənistan-Azərbaycan, Dağlıq Qarabağ münaqişəsinə Rumıniyanın münasibəti necədir? Rumıniya beynəlxalq təşkilatlarda Azərbaycanı dəstəkləyirmi?\n-Rumıniya bir ölkənin digər ölkəyə qarşı olmasını müdafiə etmir. Amma bəzi prinsiplər var ki, biz onlara əməl olunmasını vacib şərtlərdən sayırıq. Söhbət ərazi bütövlüyü və sərhədlərin toxunulmazlığı kimi məsələlərdən gedir. Mən hesab edirəm ki, məsələnin həllini tapmasında bu prinsipləri kənara qoymaq olmaz. Mən münaqişənin həlli üçün onun başlanma səbəblərinin də araşdırılmasını vacib şərtlərdən sayıram. Bizdə məlumatlar var ki, Dağlıq Qarabağ münaqişəsinin kökləri digər münaqişələrdən, məsələn, Kosovodakı, Serbiyadakı vəziyyətdən fərqlidir. Ona görə bu məsələdə münaqişənin köklərinin araşdırılması məqamı da xüsusi əhəmiyyət kəsb edir.\n-Siz Azərbaycanı öz müttəfiqiniz hesab edirsinizmi?\n-Bəli, Azərbaycan Qara dəniz və Xəzər dənizi regionlarında Rumıniyanın ən yaxşı tərəfdaşıdır. Bu tərəfdaşlığın nəticəsidir ki, Rumıniya bu ərazidə digər ölkələrin də Avropa İttifaqına inteqrasiyasını dəstəkləyir. Deməliyəm ki, bölgədəki ölkələrin hamısı demokratikləşməyənə və Avratlantik məkana inteqrasiya etməyənə qədər burada tam sülhə nail olmaq qeyri-mümkündür.\n-Rumıniya GUAM-ın üzvü olmağı planlaşdırırmı?\n-2007-ci ilin yanvarında biz Avropa İttifaqının həqiqi üzvü olandan sonra GUAM-la bağlı mövqeyimizi nəzərdən keçirəcəyik. Hazırda isə ekspertlərimiz bu sahədə vəziyyətin araşdırılması və öyrənilməsi üçün işləyirlər. Həmin araşdırmalar müsbət nəticə versə, yəni biz əmin olsaq ki, GUAM-a üzvlük ölkələrimiz və vətəndaşlarımız üçün vacibdir, onda Rumıniya GUAM-a üzv olacaqdır.\n-Bir qədər əvvəl Rumıniya Xəzər neftinin Avropaya nəqli üçün öz planını təklif edirdi. Bu plan gündəlikdə qalırmı?\n-Bəli, bu məsələ barədə də müzakirələr aparılıbdır. Hətta Prezident İlham Əliyevlə görüşdə də bu məsələlər barədə ətraflı müzakirələr etmişik. Bizim mütəxəssislər bu istiqamətdə işlərin sürətləndirilməsinin mümkünlüyünü araşdıracaqlar. Çünki biz bu layihələrdə xüsusilə maraqlıyıq.\n-Siz Avropa İttifaqının üzvüsünüz. Bu üzvlükdən nə gözləyirsiniz və sizcə Rumıniya “Yeni qonşuluq siyasəti” proqramı çərçivəsində konkret olaraq Azərbaycan üçün nə edə bilər?\n- Avropa İttifaqına üzvlüyümüz Rumıniyanın ümumi vəziyyətinə heç bir təsir göstərmir. Lakin üzvlük bizə imkan yaradır ki, inkişafa və tam təhlükəsizliyə təminat alaq. Onu da deməliyəm ki, bütün bunlar həm də bizim milli inkişafımızın səviyyəsindən asılıdır. Avropa İttifaqına və NATO-ya üzvlüyümüz Azərbaycanla və digər dövlətlərlə münasibətlərimizdə özünün müsbət təsirini göstərəcəkdir. Çünki biz onların hər birinin bu qurumlara inteqrasiyasını reallığa çevirməyə çalışacağıq.\n- Sizcə, Avropa İttifaqı Cənubi Qafqazda təcavüzkar separatizmin aradan qaldırılmasına necə təsir göstərə bilər?\n- Bildiyiniz kimi, Avropa İttifaqı hazırkı danışıqların formatını dəstəkləyir. Belə görünür ki, dəyişikliklər gözlənilir. Çünki Cənubi Qafqaz bölgəsində münaqişələrin həlli istiqamətində uzun müddətdir ki, nailiyyət əldə olunmayıbdır. Amma bu da mühüm şərtdir ki, münaqişənin həlli üçün beynəlxalq normalara əməl olunmasının vacibliyini münaqişə tərəfləri də anlayırlar. Təbii ki, bu iki prinsip - ərazi bütövlüyü və sərhədlərin toxunulmazlığına əməl edilməsi şərti ilə olmalıdır.\n- “Dondurulmuş münaqişələr” məsələsinin Avropa Parlamentində və Qara Dəniz İqtisadi Əməkdaşlıq Təşkilatı çərçivəsində müzakirəyə çıxarılması mümkündürmü?\n- Şübhəsiz ki, mümkündür. Lakin hazırda dondurulmuş münaqişələr məsələsi BMT-də qaldırılır. Məsələnin həllində də ən güclü beynəlxalq qurum BMT-nin Təhlükəsizlik Şurasıdır. Öz növbəmizdə, biz də ümidvarıq ki, bu münaqişə beynəlxalq normalar çərçivəsində öz həllini tapacaqdır.\n- Siz Qərb-Şərq nəqliyyat dəhlizinin fəaliyyətini necə qiymətləndirirsiniz və onun perspektivini necə görürsünüz?\n-Bu, neft və qaz hasilatının həcmindən asılı olan məsələdir. Sirr deyil ki, Azərbaycan qarşıdakı 5-10 ildə Xəzərdə neft və qaz hasilatını iki, 2030-cu ilədək isə üç dəfə artıracaqdır. Neft və qazın nəqli üçün hazırkı infrastruktur tələblərə cavab vermir və bunu nəzərə alıb gələcəkdə yeni infrastrukturun yaradılması vacibdir. Bu da o deməkdir ki, bölgədə enerji resursları artdıqca, layihə daha da reallığa çevriləcəkdir. Biz nəqliyyat infrastrukturunu da nəzərə almalıyıq. Eyni zamanda, Rumıniyanın cəlb olunduğu TRASEKA layihəsində də bu dəyişikliklər şamil edilməlidir. Asiyadan Avropaya yol qısaldılmalıdır. Qlobal nəqliyyat probleminin həllində isə Azərbaycan və Gürcüstan mühim rol oynayır.\n-Siz Qara Dəniz Xartiyasının hazırlanmasını təklif etmisiniz. Sizcə, bu Xartiyada hansı prinsiplər aparıcı olmalıdır?\n-Avropa üçün vacib olan birinci məsələ Qara dəniz hövzəsində xalqların təhlükəsizliyini təmin etmək və sülhə nail olmaqdır. Əsas məqsədlər sırasında Qara dəniz və Xəzər dənizi bölgələrində demokratiyanı inkişaf etdirmək, insan haqlarının təmin olunmasına şərait yaratmaqdır. Eyni zamanda, bölgənin ümumi inkişafı da vacib şərtlərdəndir. Avropa İttifaqı da yalnız bu reallıqlara əsaslanır və biz bu bölgəni həmin prinsiplər əsasında qurmalıyıq. Şübhəsiz ki, bu, uzun bir yoldur. Biz bu yolu başlamasaq, sona çata bilmərik.\n-Balkan yarımadası həmişə Avropanın narahat bölgəsi olubdur. İndi bu region necə görünür və bugünkü mövqelərdən Balkan ölkələrinin inkişaf perspektivinə baxışınız necədir?\n-Balkan yarımadasının perspektivi aydındır. Hazırda Xorvatiyanın Avropa İttifaqına üzv olması üçün danışıqlar aparılır. Makedoniya Avropa İttifaqına üzvlüyünə namizəd statusunu almışdır. Hesab edirəm ki, Beynəlxalq Məhkəmədə aparılan proses başa çatandan sonra Serbiya da həmin statusu ala biləcəkdir. Bosniya-Herseqovina da artıq danışıqların əsas mərhələsinə başlayıb və çox güman ki, bu yaxınlarda Aİ üzvlüyünə namizəd statusu alacaqdır. Hazırda onların nə vaxt tam üzv olacağını demək çətindir. Yalnız Xorvatiyanın tam üzvlüyü barədə fikir söyləmək olar, o da yalnız bir neçə ildən sonra baş tuta bilər. Amma onu da deyim ki, Balkan ölkələri olmadan, Avropa İttifaqı nə tam, nə də təhlükəsizdir.\n-Azərbaycana səfərinizin nəticələrini necə qiymətləndirirsiniz?\n-Bir-birinə hörmət edən iki prezident arasında çox gözəl görüş idi. Bu səfər Azərbaycan-Rumıniya əlaqələrinin daha da genişlənməsinə şərait yaradıbdır. Bütün bunların baş tutması isə, əsasən, Azərbaycan tərəfindən asılıdır. Çünki Rumıniya bu tərəfdaşlıqda xüsusilə maraqlıdır.\nAZERTAG.AZ :RUMINİYA PREZİDENTİ TRAYAN BESESKUNUN AZƏRBAYCAN TELEVİZİYASINA MÜSAHİBƏSİ


“Bank Respublika” kiçilir\n“Bank Respublika” bu ay regionlardakı 4 filialını bağlayıb.\nFins.az-ın xəbərinə görə, Astara, Goranboy, İmişli və Göyçay rayonlarında yerləşən filialların ardınca martın 1-dən bankın Şəmkir filialı da fəaliyyətini dayandıracaq.\nBank filialların bağlanmasını xərclərin optimallaşdırılması siyasəti ilə izah edir.\nBankların rayon filiallarında orta hesabla 10 nəfər çalışır.\nYanvar ayında isə Mərkəzi Bank 7 bankın lisenziyasını ləğv edib. Sonradan onlardan yalnız birinin NBC Bankın lisenziyası bərpa edildi.


Sanki mən bu anı daha əvvəl yaşamışdım!... - Dejavu » Qadınla.Com - Qadınlar Birİncidir!\nSanki mən bu anı daha əvvəl yaşamışdım!... - Dejavu\nTarix: 13-03-2019, 21:00\nAzərbaycan Dövlət Pedaqoji Universitetinin müəllimi, psixologiya üzrə fəlsəfə doktoru Yeganə Əsgərova deyir ki “Dejavu” sözünün mənası daha əvvəl görülmüş deməkdir. İnsanın bir hadisəni daha əvvəllər yaşaması və ya ilk dəfə gedilən bir yerdə nə vaxtsa olduğu təsəvvürünü yaradan psixoloji haldır. Dünyada insanların 70 faizindən çoxu dejavu ilə üzləşdiklərini bildirirlər. Ona daha çox 15-25 yaşarası dövrdə təsadüf edilir və ruh halı dəyişən insanlarda daha çox rast gəlinir.


Ukrayna səfirliyimizdən BİABIRÇI TƏNBƏLLİK... - VİDEO » Asiya.az Informasiya Agentliyi\nUkrayna səfirliyimizdən BİABIRÇI TƏNBƏLLİK... - VİDEO\nSiyasət, Manşet, Asiya TV\nDünən Xocalı soyqırımının 29-cu ildönümü ilə bağlı dünyanın bir çox yerində anım tədbirləri keçirilib, faciə qurbanlarının xatirəsi yad edilib.\nAsiya.az xəbər verir ki, Azərbaycanın Ukraynadakı səfirliyi tərəfindən isə Xocalı soyqırımı qurbanlarına qarşı hörmətsizlik edilib.\nBelə ki, Ukraynadakı Azərbaycan səfirliyinin binasının qarşısına Xocalı soyqırımı ilə bağlı ötən ilə aid tanıtım lövhəsi vurulub.\nXocalı həqiqətlərini dünyaya çatdırılması məqsədilə xarici ölkələrdəki Azərbaycan səfirlikləri daha sanballı təbliğat işlərinə - tədbirlər, aksiyalar, yürüşlər keçirmək, filmlər nümayiş etdirmək və s. imza atmağa çalışarkən Ukraynadakı səfirliyimiz tərəfindən sadə bir poster hazırlatdırmağa belə, cəhd göstərilməyib. Heç olmazsa, köhnə posterdəki bir rəqəmi dəyişdirərək, tarixi 2021-ci il qeyd etməyiblər.\nMaraqlıdır, Ukraynadakı Azərbaycan səfirliyinin Xocalı qurbanlarına qarşı bu sayqısızlığı nədən qaynaqlanır? Olmaya, səfirlik rəsmiləri ciddi maliyyə sıxıntısı yaşadığından 26 fevralı köhnə posterlə “yola verməyə” çalışıblar?! Və ya hələ də Xocalıda baş verənlərin fərqinə varmadıqları, anım gününün qeyd olunmasının mahiyyətini anlamadıqları üçün köhnə posterə layiq görüblər?! Bəlkə də Ukraynadakı səfirliyimiz hələ 2020-ci ildədir?!\nTəbii ki, bu sualların cavabı olmayacaq, səfirlik nümayəndələri bu bağışlanmaz əməllərinə də hansısa formada “don geyindirəcəklər”. Ancaq bizi bir sual daima düşündürəcək, Azərbaycanın öz səfirliyi Xocalı soyqırımının qurbanlarına belə “hörmət” qoyursa, Xocalı həqiqətlərinin dünyaya çatdırılması üçün hansı işləri görə bilər?\nÜmid edirik ki, Xocalı faciəsinin qurbanlarını 2020-ci ildə hazırlanmış tanıtım lövhəsi ilə “yad edən” səfirlik rəsmiləri çox gec bu hörmətsizliyi aradan qaldıracaqlar.\nQənirə Paşayeva "Haber Türk", "A Haber" və "Haber Global"ın canlı efi ...\nMoldovada Xocalı soyqırımının 29-cu ildönümünə həsr edilmiş anım tədbiri ke ...\nQənirə Paşayeva Avropa Azərbaycanlıları Konqresinin konfransında dünya azər ...\n“Relax”da Xocalı Soyqırımını belə “anacaq”lar: Konsert, diskoteka və əylənc ...\nMasallıda Xocalı soyqırımına həsr olunan virtual kompozisiya nümayiş olunub ...\nMurat Boz Xocalı ilə bağlı paylaşım etdi — FOTO


Ərdoğan Bakıda: Azərbaycan və Türkiyə prezidentləri təkbətək görüşdü - ApaTV\nƏrdoğan Bakıda: Azərbaycan və Türkiyə prezidentləri təkbətək görüşdü\n18:40 – 10 İyul, 2018\nİyulun 10-da Azərbaycana rəsmi səfərə gələn Türkiyə prezidenti Rəcəb Tayyib Ərdoğanın rəsmi qarşılanma mərasimi olub.\nAPA TV xəbər verir ki, hər iki ölkənin dövlət bayraqlarının dalğalandığı meydanda Türkiyə Prezidentinin şərəfinə fəxri qarovul dəstəsi düzülüb.\nAzərbaycan prezidenti İlham Əliyev Türkiyə prezidenti Rəcəb Tayyib Ərdoğanı qarşılayıb. Fəxri qarovul dəstəsinin rəisi Türkiyə prezidentinə raport verib. Prezident İlham Əliyev və Prezident Rəcəb Tayyib Ərdoğan fəxri qarovul dəstəsinin qarşısından keçiblər.\nTürkiyə Prezidenti Azərbaycan əsgərlərini salamlayıb. Türkiyə və Azərbaycanın dövlət himnləri səslənib.\nAzərbaycanın dövlət və hökumət nümayəndələri prezident Rəcəb Tayyib Ərdoğana, Türkiyə nümayəndə heyətinin üzvləri prezident İlham Əliyevə təqdim olunub.\nRəsmi qarşılanma mərasimindən sonra Azərbaycan prezidenti İlham Əliyevin Türkiyə prezidenti Rəcəb Tayyib Ərdoğanla təkbətək görüşü olub. Görüşdə Azərbaycan ilə Türkiyə arasında dostluq və qardaşlıq münasibətlərinin bütün sahələrdə uğurla inkişaf etdiyi bildirilib. Əlaqələrimizin bundan sonra da möhkəmlənəcəyinə inam ifadə olunub. Söhbət zamanı ikitərəfli münasibətlər və qarşılıqlı maraq doğuran digər məsələlər ətrafında fikir mübadiləsi aparılıb.\nSonda Azərbaycan prezidenti İlham Əliyev və Türkiyə prezidenti Rəcəb Tayyib Ərdoğan mətbuata bəyanatlarla çıxış ediblər.


BMU tələbələrinin Bank IT Akademiyasında iştirak imkanı!\nAzərbaycan Beynəlxalq Bankı ilə “DAN.IT” təhsil mərkəzi arasında IBA Tech Akademiyasının fəaliyyətinə dair tərəfdaşlıq müqaviləsi imzalanıb və sentyabrın 9-dan IBA Tech Akademiyasına qəbulun başlandığı elan edilib.\nAkademiyada təşkil olunan intensiv “bootcamp” proqramlarında iştirak üçün müraciət edənlər arasından 2 istiqamət üzrə (FrontEnd, BackEnd) 100 tələbə seçiləcək. Namizədlər onlayn ərizə göndərdikdən sonra seçim 4 mərhələ üzrə aparılacaq: qeydiyyat, məntiq testi, texniki test və fərdi müsahibə. Təlimlər oktyabrın 10-dan Bakıda keçiriləcək. Namizədlər ilk sosial layihə kimi akademiyada təşkil edilən 2,5 aylıq intensiv “bootcamp” kurslarda ödənişsiz qaydada proqramlaşdırmanın əsas istiqamətləri üzrə praktik bilik və bacarıqlara yiyələnəcəklər.\n18 yaşı tamamlanmış, proqramçı olmaq istəyən şəxslər qəbul üçün aşağıda qeyd edilən akademiyanın internet səhifəsi üzərindən onlayn ərizə göndərə bilərlər:\nIBA Tech Akademiyasında təhsil tələbələrə ixtisas bilikləri qazandırmaqla yanaşı, onların fərdi inkişafına, özlərini və layihələrini təqdim etmək bacarıqlarını təkmilləşdirmələrinə kömək göstərəcək. Kurs müddətində xüsusi fərqlənən məzunların işlə təminatına da dəstək veriləcək.\nIBA Tech Akademiyasında müraciət zamanı prosedur və qaydalarla tanış olmaq, müraciət zamanı qarşılaşdığınız problemlərlə bağlı ərtaflı bütün suallara cavab tapmaq üçün Sizləri 20.09.2019 saat 13:30 tarixində Bakı Mühəndislik Universiteti /Əsas bina/Akt Zalında keçiriləcək görüşə dəvət edirik. Gorüşdə Azərbaycan Beynəlxalq Bankı ilə “DAN.IT şirkətinin rəhbərliyi və əməkdaşları iştirak edəcək və tələbələri maraqlandıran bütün suallar cavablandırılacaqdır.


AZƏRBAYCANIN İTALİYADAKI SƏFİRİ BU ÖLKƏNİN APARICI XƏBƏR AGENTLİYİNƏ MÜSAHİBƏ VERİB | CBC.AZ\nAZƏRBAYCANIN İTALİYADAKI SƏFİRİ BU ÖLKƏNİN APARICI XƏBƏR AGENTLİYİNƏ MÜSAHİBƏ VERİB\nDec 09 2019 13:28\nAzərbaycanın İtaliyadakı səfiri Məmməd Əhmədzadə İtaliyanın aparıcı kütləvi informasiya vasitələrindən olan Askanews xəbər agentliyinə video müsahibə verib. Müsahibəsində diplomat 2019-cu ildə Azərbaycan-İtaliya münasibətlərinin yekunları barədə danışıb, qarşılıqlı səfərlər, iqtisadi əməkdaşlıq sahəsində əldə olunan nəticələr və mədəniyyət sahəsində həyata keçirilən mübadilələr və tədbirlərdən, habelə gələn il üçün planlardan söhbət açıb.\nCBC Askanews xəbər agentliyinə istinadən xəbər verir ki, Diplomat iki ölkə arasında iqtisadi sahədə, xüsusilə də enerji sahəsində geniş əməkdaşlığın olduğunu, 2018-ci ildə olduğu kimi 2019-cu ildə də İtaliyanın Azərbaycanın ən böyük ticarət tərəfdaşı və ixac məntəqəsi olduğunu, ölkəmizin isə İtaliyanın ən böyük xam neft təchizatçısı və Cənubi Qafqazda italyan mallarının ən böyük idxalçısı kimi qaldığını deyib. Cari ilin TAP layihəsinin İtaliya hissəsinin tikintisinin davam etdirilməsi və bu xüsusda son icazələrin də alınması nöqteyi-nəzərdən əhəmiyyətini bildirən səfir gələn il TAP layihəsinin istifadəyə verilməsi ilə ölkəmizin xam neft və təbii qaz həcmləri ilə birlikdə İtaliyanın ən böyük enerji təchizatçısına çevriləcəyinə ümidvar olduğunu deyib. Habelə gələn il keçirilməsi planlaşdırılan Azərbaycan-İtaliya biznes forumunun iki ölkə arasında iqtisadi əməkdaşlığın şaxələndirilməsinə də töhfə verəcəyini söyləyib.\nMədəniyyət sahəsində gələn il üçün nəzərdə tutulan planlardan söhbət açan diplomat 2020-ci ilin İtaliyada Azərbaycan Mədəniyyət İli elan olunduğunu və bu çərçivədə Azərbaycanın mədəni irsinin İtaliyada təbliği üçün bu ölkənin müxtəlif şəhərlərində çoxsaylı tədbirlərin keçiriləcəyinin palnlaşdırıldığını bildirib.\nAskanews agentliyi Azərbaycan səfiri ilə müsahibəni iki hissədə - istər video, istərsə də yazılı formada yayıb. Müsahibə İtaliyanın çoxsaylı aparıcı kütləvi informasiya vasitələrinin də marağına səbəb olub. İl Sole24 Ore, İl Tempo, Corriere, Quotidiano, MSN, Libero Quotidiano, Yahoo Notizie, Notizie Tiscali, Notizie Yahoo, Virgilio və sair kimi mətbuat orqanları da öz səhifələrində həmin müsahibəni dərc ediblər.\nMüsahibə ilə aşağıdakı keçidlərdən tanış olmaq mümkündür:\nMİLLİ MƏCLİSİN APRELİN 9-DA İCLASI ONLAYN KEÇİRİLMƏYƏCƏK\nVƏTƏNDAŞLAR EVDƏN ÇIXMAQ ÜÇÜN SMS XİDMƏTİNDƏN GÜNDƏ BİR DƏFƏ İSTİFADƏ EDƏ BİLƏR\nApr 06 2020 11:48\nİNDONEZİYA SAHİLLƏRİNDƏ 5,9 BAL GÜCÜNDƏ ZƏLZƏLƏ OLUB\nApr 06 2020 11:40


Günəş qalxanda və batanda gözlümüzə qırmızı görünür. Göy üzü də narıncı, qırmızı və hətta bənövşəyi rənglərə bürünür.\nBir çox insan bu obrazı romantik və poetik hesab edir.\nBəs, görəsən, günəş niyə bəzən gözlərimizə qırmızı görünür?\nMütəxəssislər bunun səbəbinin sırf elmi olduğunu söyləyirlər.\nHəmin mütəxəssislər də günəşə teleskop və ya durbin istifadə etməklə birbaşa baxmamaq barədə xəbərdarlıq edirlər. Əks halda bu, gözləri ciddi sürətdə zədələyə və görmə qabiliyyətinin daimi itirlməsinə gətirib çıxara bilər.\nGünəşin fərqli rənglərdə görünməsinin arxasında fizika qanunları durur.\n"Günəş işığı Yer atmosferindən keçərkən optik xüsusiyyətlərinə görə rəngini dəyişə bilər," - Greenwich Kral Muzeyinin astronomu Edward Bloomer deyir.\nBu açıqlamanı daha təfsilatlı izah etmək üçün işığın təbiətini anlamaq gərəkdir.\nGünəş işığının görünən spektri qırmızı, narıncı, sarı, yaşıl, mavi, göy və bənövşəyi rənglərldən ibarətdir.\n"Bunun arxasında günəş işığının yayılması qaydası durur, ancaq bu yaylılma şüanın rəngindən asılı olaraq fərqli qaydada baş verir", - Bloomer deyir.\nHər rəng fərqli dalğa uzunluğuna malikdir. Məsələn, ən qısa dalğa uzunluğu bənövşəyi rəngdədir; ən böyük uzunluğu olan dalğa isə qırmızı rəngin şüasına aiddir.\nGünəş rənginin dəyişməsini başa düşmək üçün lazım olan ikinci konsepsiya oksigen də daxil olmaqla müxtəlif qaz təbəqələrindən ibarət olan atmosferin quruluşudur.\nGünəş işığı fərqli qalınlığı olan qaz təbəqələrindən keçdikcə əyilir və sanki bir prizmadan keçmiş kimi dağılmağa başlayır.\nBundan əlavə, atmosferdə asılı halda olan hissəciklər də var. Bunlar dağılan işıq şüalarının əks olunmasına və geri qayıtmasına səbəb olur.\nGünəş qalxan və batan zaman günəş şüaları atmosferin ən yuxarı qatlarına müəyyən bir bucaq altında düşür. Sehrli görüntü də burada baş verir.\nGünəş şüaları bu yuxarı təbəqələri dələrkən mavi dalğaya aid şüalar atmosferdə udulmaq əvəzinə parçalanır və əks olunur.\n"Günəş üfüq istiqamətində batarkən mavi və yaşıl rəngli şüalar dağılmağa başlayır, nəticədə narıncı və qırmızı rənglər ortada qalır," - Bloomber deyir.\nBu ona görə baş verir ki, həmin an atmosferdə daha qısa dalğa uzunluğu olan bənövşəyi və mavi şüalar daha uzun dalğaya malik olan qırmızı və narıncı şüalarla müqayisədə daha çox dağılır. Nəticədə işıq şüaları qırmızı və narıncı rəngdə olur və möhtəşəm bir mənzərə yaranır. / bbc /\nTeqlər : #Günəş,#batanda,#və,#qalxanda,#niyə,#qırmızı,#görünür?,


Prezident İlham Əliyev Fəxri xiyabanda ulu öndər Heydər Əliyevin məzarını ziyarət edib - XALQQAZETI.COM\nMayın 10-u müasir müstəqil Azərbaycanın memarı və qurucusu, görkəmli dövlət xadimi, xalqımızın dahi oğlu və ümummilli lideri Heydər Əliyevin anadan olmasının 96-cı ildönümü günüdür. Dünyasını dəyişdikdən sonra xalqın yaddaşında qalmaq hər kəsə nəsib olmur. Xalq yalnız sevdiklərini yadda saxlayır və yaşadır. Heydər Əliyev misilsiz xidmətlərinə görə hər zaman Vətəni, xalqı üçün əziz olaraq qalacaq. Çünki bu dahi insan xalqımız qarşısındakı xidmətləri ilə hələ sağlığında ikən tarixin yaddaşında əbədiləşmiş böyük azərbaycanlıdır.\nÜmummilli lider Heydər Əliyevin məzarının ziyarət olunması mərasimində\nBaş Nazir Novruz Məmmədov, Milli Məclisin Sədri Oqtay Əsədov, Prezident Administrasiyasının rəhbəri Ramiz Mehdiyev, nazirlər, komitə və şirkət rəhbərləri, Milli Məclisin deputatları iştirak ediblər.\n11 2019 02:48 - RƏSMİ XRONİKA


Rusiya prezidenti Vladimir Putin Suriyadan qoşunların əsas hissəsinin tezliklə çıxarılmasını tapşırıb.Bu haqda İtaliyanın “La Stampa” qəzeti diplomatik qaynaqlara istinadən yazır.Rusiya prezidentinin tapşırığına əsasən qoşunlar Suriyadan mart ayında keçiriləcək prezident seçkilərinə qədər çıxarılmalıdır. Putin xarici işlər naziri Sergey Lavrova bu məqsədə nail olmağa imkan verən həll yolları tapmağı tapşırıb. Qəzet qeyd edir ki, bu həll variantlarını tapmaq üçün isə Suriyada Rusiyanın sayəsində hakimiyyətdə qalan Bəşər Əsədin rolunu müəyyən etmək lazımdır.\nKremlin patronajlığı altında formalaşdırılan Suriya Xalqları Konqresi çərçivəsində aparılan danışıqlarda Bəşər Əsədin sonrakı taleyinə dair hansı qərarın qəbul olunacağından çox şey asılıdır. Qəzet yazır ki, Putinə Dəməşqdə öz “marionetka”sı lazımdır, lakin bunun Bəşər Əsəd, yaxud başqa biri olacağı onun üçün elə də kritik əhəmiyyət daşımır. Ona görə də siyasi nizamlamaya nail olmaq üçün Moskva Bəşər Əsədin müəyyən mərhələdən sonra hakimiyyətdən əl çəkməsi ssenarisinə razılıq verə bilər. İran isə əksinə, Bəşər Əsədi nəyin bahasına olursa olsun, hakimiyyətdə qalmasını istəyir.\n“İŞİD Suriyada məhv edildi”\nRusiya qoşunlarının Suriyadan çıxarılacağına dair iddianın gündəmə gəldiyi vaxt, Rusiya Müdafiə Nazirliyi İŞİD terror təşkilatına dair ilginc məlumat yaydı.Məlumatda bildirilir ki, Rusiya Silahlı Qüvvələri Suriyada İŞİD-in məhv edilməsi tapşırığını yerinə yetirib. Rusiya Silahlı Qüvvələri Baş Qərargahının baş əməliyyat idarəsinin rəisi Sergey Rudskoy bununla bağlı keçirilmiş brifinqdə bildirib ki, son ayda Əbu Kamal şəhəri və Yefrat çayının sahilində olan bir sıra yaşayış məntəqələri terrorçulardan azad edilib: “Artıq Suriyada İŞİD-in nəzarətində olan yaşayış məntəqəsi yoxdur. İŞİD-in məhvinin son mərhələsi Rusiya Hərbi Kosmik Qüvvələri aviasiyasının miqyasına və döyüş gərginliyinə görə bənzəri olmayan əməliyyatları ilə müşayiət olunub.Döyüş təyyarələrimiz gündəlik 100 uçuş keçirib və 250 aviazərbə endirib”.\nRusiya Suriyadan niyə çıxır?\nSuriyada müharibənin başladığı 2011-ci ildən Rusiya o iddiasını müdafiə edir ki, Bəşər Əsəd terrorizm bu ölkədə məhv edilənədək və nəzarətdən çıxmış ərazilər Əsəd rejiminin nəzarətinə qaytarılanadək müdafiə olunacaq.Demək olar ki, Rusiya qarşısına məqsəd qoydu.Suriyada terrorizmin əsas dayaq nöqtəsi olan İŞİD neytrallaşdırıldı, ən-Nüsra sıxışdırıldı.Hazırda müharibə lokal şəkildə Əsəd ordusu və silahlı müxaliflər arasında gedir.Suriyaya nəzarətin 80%-dən çoxu Əsəd rejiminə qaytarıldı.Başqa sözlə, Rusiya Suriyada üstünlüyünü təmin edib. Lakin ordunun əsas hissəsini, belə desək, Əsədi dəstəkləyən qismini Suriyadan çıxarsa da Ləzgiyyədəki hərbi bazası, “S 300” və “S 400” raket hücumlarından müdafiə sistemləri burada qalır.\nYəni, bu vəziyyətdə qalır Əsədin beynəlxalq səviyyədə legitmliyinin tanınmasına, bunun Cenevrə danışıqlarında müzakirə ediləcəyi gözləniləndir.\n“Rus ordusu Rusiyaya qalib kimi qayıdır”\nPolitoloq Məhəmməd Əsədullazadə “Cümhuriyət” qəzetinə açıqlamasında bildirib ki, beynəlxalq təzyiqlərə baxmayaraq, müttəfiqi Bəşər Əsədi dəstəkləyən Rusiya Suriya böhranında uğura imza atıb. O, Rusiyanın proseslərin içində həlledici mövqeyə sahib olduğunu diqqətə çatdırıb:\n“Rusiyanın proseslərə müdaxiləsi, onun beynəlxalq siyasi arenada söz sahibi olmasına gətirib çıxardı. Təbii ki, Kremlin bu siyasəti Qərb tərəfindən iqtisadi sanksiyalarla qarşılandı.Buna baxmayaraq, Rusiya Suriyada böyük uğur qazandı.Artıq Suriyada İŞİD xofuna son qoyulub və xilafət xülyası arxivə göndərildi.Demək olar ki, İŞİD-in əlində heç bir şəhər və strateji əhəmiyyət kəsb edən ərazi qalmayıb.İrimiqyaslı müharibə başa çatıb.Digər yandan, rus hərbçilərini Suriyada saxlamaq böyük maliyyə tələb edirdi.Bu da Rusiyada sosial vəziyyəti ağırlaşdırırdı.Beləliklə, Putin seçkilərədək daxili narazlıqlara son qoymaq üçün Suriyadan ordunun əsas hissəsinin çıxarılmasına çalışır.Artıq burada böyük sayda ordunun qalmasına ehtiyac görülmür.Hesab edirəm ki, Putin seçkiyə kimi Suriyadakı rus qüvvələrinin sayını azaltmaqla, öz reputasiyasını qoruyacaq və rus ordusu Rusiyaya qalib kimi qayıdacaq.Bu da Putinin nüfuzunun artırılmasına hesablanıb.Hesab edirəm ki, Rusiya ABŞ-la Cenevrə danışıqları prosesində anlaşma əldə edəcək”.


2021-ci ilin 28 iyul tarixində Azərbaycan Respublikasının xarici işlər naziri Ceyhun Bayramov və YUNİSEF-in Azərbaycandakı Nümayəndəliyinin rəhbəri Edvard Karvardinin diplomatik fəaliyyət müddətinin başa çatması ilə əlaqədar qəbul edib.\nNazirlikdən Teleqraf.com-a bildirilib ki, Nazir Ceyhun Bayramov Edvard Karvardinin ölkəmizdə diplomatik fəaliyyətini yüksək dəyərləndirərək, YUNİSEF ilə münasibətlərin inkişaf etdirilməsinə verdiyi töhfəyə görə təşəkkürünü bildirdi və gələcək fəaliyyətində ona uğurlar arzu edib.\nEdvard Karvardin Azərbaycan və YUNİSEF arasında bir çox sahələrdə əlaqələrin cari vəziyyəti və inkişaf perspektivlərinə toxundu, ölkəmizdə həyata keçirilən layihələrdən danışdı, o cümlədən təhsil sahəsində uğurlu əməkdaşlığın həyata keçirilməsindən bəhs edib.\nNazir Ceyhun Bayramov qarşı tərəfə Ermənistanın Azərbaycana qarşı təcavüzkar siyasəti nəticələrindən, o cümlədən dinc azərbaycanlı sakinlərin, evlərin, məktəblərin və digər mülki obyektlərin məqsədli şəkildə hədəfə alınmasından danışıb. O, işğaldan azad olunmuş ərazilərdəki dağıntıların miqyası, mədəni və dini abidələrə dəymiş ziyan, mina təhlükəsi, sərhəd məntəqəsində gərginliyin səbəbləri, azad olunmuş ərazilərdə həyata keçirilən bərpa və yenidən quruculuq işləri barədə ətraflı məlumat verib. Nazir Ermənistanın mina xəritələrin təqdim etməsinin ərazilərin minalardan təmizlənməsini sürətləndirməklə yanaşı, bərpa və yenidənqurma işlərinin tez bir zamanda həyata keçirilməsinə də müsbət təsir göstərəcəyini bildirib. Bunun öz növbəsində, məcburi köçkünlərin doğma torpaqlarına qayıdışı prosesinə və infrastruktur layihələrinin reallaşmasına təkan verəcəyini bildirib.\nEdvard Karvardin azad olunmuş ərazilərə səfər edərkən orada dağıntıların miqyasının şahidi olduğunu bildirib. Münaqişə nəticəsində ailələrə və uşaqlara dəyən ziyandan məyusluğunu ifadə edib. Həmçinin o, azad edilmiş ərazilərdə həyata keçirilən yenidən qurma və bərpa işlərinin şahidi olduğunu və bu xüsusda, ailələrin öz doğma yurdlarına tezliklə geri dönəcəyinə ümidvar olduğunu bildirib.\nEdvard Karvardin Azərbaycanı ən xoş arzularla tərk etdiyini bildirdi və ölkəmiz ilə bağlı xoş təəssüratlarının daima xatirində qalacağını qeyd edib.


İnsan ziyan içindədir\n14 Mart 2019 21:55\nAli dini Rəhbər ayətullahul-üzma Seyyid Əli Xameneyi cənabları, müqəddəs Rəcəb ayı ilə bağlı öz tövsiyələrini vermiş və buyurumuşdur: "Rəcəb ayı - müqəddəs aylar nərdivanın ilk pilləsidir ki, ondan sonra Şəban və Ramazan ayı gəlir. Harada oluruqsa-olaq, bu aylarda qəlbimizdə olan qəfləti və zülməti aradan aparmağa çalışmalıyıq. Gərək səy edək ki, Allahın bu sonsuz rəhmətindən bacardıımız qədər çox istifadə edək.\nMilli.Az deyerler.org-a istinadən bildirir ki, Quran buyurur ki, insan ziyan içindədir. Yəni, insan ömrünü yandırandır, bada verəndir. Hər birimiz hər an sərmayəmizi əldən verməkdəyik. Bəs sərmayəmiz nədir? Əlbəttə ki, ömrümüz. Mən və siz hər an bu sərmayəni əldən verməkdəyik.\nBəs nə edək ki, sərmayəmizi yaxşı işlərə xərcləyək? Bunun üçün iman və saleh əməl lazımlıdır.\nSərmayəmizin əldən getməsinə baxmayaraq, yerini gözəl əməllər alar və axirətimiz üçün azuqə edər. Bu, ona bənzəyir ki, pulu götürüb bazara gedirsiniz və hamısını xərcləyirsiniz. Sizin üçün qalıcı olan isə aldıqlarınız olur.\nRəcəb ayı - istiğfar ayıdır.\nRəcəb ayı hər bir Allah yolçusu üçün ən yaxşı fürsətdir. Dua ayıdır, təvəssül ayıdır, istiğfar ayıdır. Heç kəs təsəvvür etməsin ki, o, istiğfardan ehtiyacsızdır. Həzrət Peyğəmbərin (s) özü belə, hər gün ən azı 70 dəfə istiğfar edərdi. İstiğfar hamı üçündür.\nLazım bilirəm ki, bacı və qardaşlarımıza və xüsusilə də cavanlarımıza deyim ki, bu müqəddəs aya diqqət etsinlər və onun fəzilətlərindən boyun qaçırtmasınlar. Məna əhli, ariflər bu ayı Ramazan ayının başlanğıcı hesab edirlər. Rəcəb və Şəban ayı - bəndənin Allah ziyafətində iştirak etməsi üçün hazırlıq aylarıdır.\nİnsan əvvəl qəlb hüzuruna diqqət etməlidir. Özünü Allahın qarşısında hesab etməlidir. Özünün bütün hərəkətlərini, bütün niyyətlərini, bütün qəlb xatalarını Onun qarşısında hesab etməlidir. Birinci dərəcədə bu, mühüm amildir.\nƏgər qəlb hüzuru hasil olarsa, dediklərimizə, etdiklərimizə və eşitdiklərimizə də təsir qoyar. Diqqət etməliyik ki, nə deyirik, hara gedirik, hansı işi görürük, kimin əleyhinə danışırıq.\nO zaman ki, insan özünü Allah qarşısında hiss edər, öz hərəkət və rəftarlarına daha çox diqqət edər.\nRəcəb ayına məxsus dualar vardır. O zaman ki, bu duaların mənasına diqqət edirik, görürük ki, tövhid dünyasından bəhs edir. Allahın əzəmətini, sifətlərini dərk etmək, özünü bu sifətlər qarşısında müşahidə etmək, Allaha tərəf gedən aydın yolu görmək, ona meyil etmək və rəğbət göstərmək - Rəcəb ayının dualarının xüsusiyyətlərindəndir. Tövhidə diqqət etmək, Allaha diqqət etmək, Onun sifətlərinə diqqət etmək - bu ayın qədrini daha da artırır.\nBu ayın ortasında cavanlarımız uzun illərdir ki, etikafı yerinə yetirirlər. Məscidə getmək, oruc tutmaq, ibadət və dua ilə məşğul olmaq necə də gözəl mənzərədir. Gedin və məsciddə əyləşib, etikafla məşğul olun. Əvvəllər biz bu ibadətdən qafil idik. İndi isə əksinədir. Məscidlər etikaf zamanı qadınla, kişi ilə, cavanla, qoca ilə dolu olur. Bu, bir millət üçün çox dəyərlidir ki, üç gün oruc tutub, məsciddə ibadətlə məşğul olsun. Siz də bu fürsətlərdən istifadə edin. Ey cavanlar! Sizlər daha çox istifadə edin.\nQafil qəlb həmişə şeytanın hücumuna məruz qalar. O zaman ki, şeytan (lən) insan qəlbinə hakim olar, yer üzündə fəsad və zülm artar. Bu cür fəsaddan uzaq olmağın tək yolu - Allahla rabitə qurmaq və qəlbi səfalı və pak etməkdir.Əgər şeytan qəlblərə nüfuz etməsəydi, hamı səfa içində yaşayardı.\nCəmiyyətdə olan bütün bədbəxtliklərin sirri - Allahdan uzaq olmaqdadır. İslam dini Allahla rabitə qurmaq üçün xüsusi yollar təqdim etmişdir. Bu fürsətlərdən biri də Rəcəb ayıdır. Ona görə də Rəcəb ayının qədrini bilin. Əgər bəndə bu ayda Allaha yaxın olarsa, hazır halda Ramazan ayına daxil olar. Bu zaman Ramazan ayı həmin bəndə üçün İlahi ziyafət olar.\nRəcəb ayı daha çox namaz ayıdır. Şəban ayı isə dua və oruc. Bu üç ayda bacardığınız qədər azuqələrinizi artırın.\nRəcəb ayı, ibadət və təvəssülün baharıdır. Bu ayın ibadətləri heç də Ramazan ayının ibadətlərindən geri qalmır.\nMənim əzizlərim! Allahla rabitənizi bacardığınız qədər daha möhkəm edin. Xüsusilə də bu mübarək aylarda. Həqiqi Məşuqunuz ilə raz-niyaz edin, yalvarıb, hacətlərinizi istəyin. Bu ayda özünüzü İlahi ziyafət ayı üçün hazır edin".\n"Qarabağ"ın potensial rəqibləri üz-üzə - YENİLƏNİR\n22 İyul 11:04 13 643 Ramalla kəbin kəsdirən Afət Bakını tərk etdi - FOTO\n22 İyul 14:24 12 655 Xəzər dənizində qəribə canlı peyda oldu - İnsanlar vahiməyə düşdülər - VİDEO\n22 İyul 10:10 9 715 Azərbaycanlı müğənninin bacısı YATAQDA GECƏ PALTARINDA... - FOTO\n22 İyul 14:05 9 034 İkinci dəfə ərə gedən Sevincdən qısa şortda AĞILI BAŞDAN ALAN RƏQS - VİDEO\n22 İyul 11:54 8 559 Açıq-saçıq şəkilləri ilə gündəm olan Mina: Ona toxunmaq... - VİDEO\n22 İyul 16:22 5 786 Bakıda yol polisi doğum gününə 1 gün qalmış ölümlə üzləşən uşağı xilas etdi - VİDEO\n22 İyul 11:31 5 391 Ronaldunun meydana çıxdığı matçda stadion Azərbaycan bayrağına büründü - FOTO\n19 İyul 14:49 18 585 Azərbaycanlı məşhurun qızından Antalya küçələrində ÇILĞIN HƏRƏKƏTLƏR - VİDEO - FOTO\n21 İyul 13:58 14 610 Bakının mərkəzində DƏHŞƏT - Evə gətirdikləri qadını döyə-döyə zorlayıb öldürdülər - TƏFƏRRÜAT


Sovet hökuməti bunu gördü və onu güllələdi\n...Sanatoriyada tutub gətirirlər Bakıya. “Troyka” (üç hakim) gəlir və 20 dəqiqəlik “mühakimə”dən sonra ölüm hökmü kəsirlər. Amma əvvəlcə çox incidirlər...\nAzadlıqRadiosunun “İz” proqramının bu həftəki qonağı türkoloq Ramiz Əsgərdir. TÜRKSOY kitabxanasından onun çevirdiyi və ön söz yazdığı üç kitab—Bəkir Çobanzadənin “Seçilmiş əsərləri”, “Seçilmiş şeirləri” və Əli Ağbaşın “Seçilmiş şeirləri” təzəcə çapdan çıxıb. (PROQRAMI DİNLƏ)\n- Ramiz bəy, bizi təəccübləndirməkdə davam edirsiniz. Birdən-birə üç yeni kitabla AzadlıqRadiosuna gəlmisiniz. Lütfən kitabları özünüz tanıdın dinləyicilərimizə və saytımızın istifadəçilərinə.\n- İkisi Bəkir Çobanzadənin kitabıdır. Birincini hazırladım, adını da qoydum Bəkir Çobanzadə “Seçilmiş şeirləri”. Elm aləminə Bəkir Çobanzadənin 84 şeiri məlumdur. Bir hissəsi də orada-burada itib-batıb. Çünki Bakıda yazılan bircə şeiri var ortada. Bu da ola bilməzdi. B. Çobanzadə məhsuldar adam idi. Düzdür, o vaxt başı elmi işlərə qarışmışdı. Amma arada şeir yazmalıydı. Mən şeirlərin 73-nü tərcümə etdim və kitab çap olundu. (Bəkir Çobanzadənin şeirlərini aşağıda oxu - S.İ.)\n- Yəni Bəkir Çobanzadənin şeirləri ilk dəfə çap olunurdu?\n- Ən azından, bizdə ilk dəfə idi. Bu məsələyə qayıdacam. Sonra baxdım ki, onun 6 gözəl hekayəsi, 3 publisistik yazısı, ədəbiyyat haqqında düşüncələri var. Onları da tərcümə elədim, gördüm həcmi azdır. Dostlardan biri məsləhət verdi ki, əvvəlki şeirləri də bura əlavə edib “Seçilmiş əsərlər” kimi çap etdirim. Ona görə iki kitab oldu. Və beləliklə də Bəkir Çobanzadə bizdə tam nəşr olunmuş oldu. Çünki Füzuli adına Əlyazmalar İnstitutu onun elmi əsərlərinin 5 cildliyini buraxıb. Vaxtında xəbər tutsaydım, bunu 6-cı cild olaraq hazırlayardım. Onun bütün əsərləri bizdə çap olunmuş oldu. Bəkir Çobanzadə ilə işi bitirdik.\n- Ramiz bəy, bu sözü kimin üçünsə demək nə xoş hissdir!\n- Elədir. İki nəfərlə işi bitirmiş sayıram. Bir Bəkir Çobanzadə ilə, bir də Baburla. Baburun da əsərlərinin böyük bir qismi artıq bizdə var. Bir-iki dini risaləsi qalıb.\nMACARLARIN GÖZÜ NİYƏ YAŞARIRDI?\n- Ramiz bəy, elə isə Bəkir Çobanzadəni bir az daha yaxından tanıdın.\n- 1893-cü ildə Krımın Qarasubazar şəhərinin Arğın kəndində anadan olub. Yerli məktəbi-Rüştiyyəni əla qiymətlərlə qurtarıb, sonra xeyriyyə cəmiyyətinin xətti ilə İstanbula göndərilib. 1909-14-cü illərdə İstanbul sultanisində (litsey) oxuyub.1915-ci ildə İstanbul Universitetinin ədəbiyyat fakültəsinə daxil olub. O dövrdə İstanbulda çalışan macar professor Lipot Masonyinin təkidi ilə Macarıstana gedib. 6 ayda dünyanın ən çətin dillərindən olan macar dilini mükəmməl öyrənib. Məktublarında yazır ki, mən burada “Xanımlar və cənablar!” –deyə çıxış edəndə macarların gözü yaşarır. Və əlavə edir ki, mən artıq 12 il macarca oxumuş gənclər səviyyəsində bu dili bilirəm. B. Çobanzadə Macar Şərqşünaslıq Akademiyasında işə qəbul edilib və burada 1919-cu ildə müdafiə də edib. Daha sonra Lozan Universitetinə dəvət edilib. 4 ay işlədikdən sonra əvvəlcə İstanbula, sonra Ağməscidə gəlib, burada tatar dili və ədəbiyyatı müəllimi işləyib.\nBİRİNCİSİ—KAŞQARLI MAHMUDDUR, İKİNCİSİ...\n- Bəkir Çobanzadəyə dilçi alim kimi hansı qiymətə layiqdir?\n- O bizim tarix boyu var olan üç dilçimizdən biridir. Birincisi min il əvvəl parlayan Mahmud Kaşğaridir. İkincisi, Mirzə Kazım Bəydir ki, bir neçə dəfə Rusiya Elmlər Akademiyasının Demidov adına mükafatını alıb. Üçüncüsü, Bəkir Çobanzadədir. 1937-ci ildə ölüb. Üstündən 75 il keçir, hələ o səviyyədə dilçi yetişməyib. Bunun da səbəbi nə idi?\n- Doğrudan da, nəydi səbəbi?\n- Birincisi, bütün Avropa dillərini bilirdi—ingilis, fransız, alman, macar... Çobanzadə rusca, türkcə, ərəbcə, farsca bilirdi. Həm də, bu dilləri daim işlədirdi. İkincisi, Avropa təhsilli ilk türkoloqumuzdur. Macarıstanda yetişib, orada çox güclü məktəb var idi. Üçüncüsü, tale ona çox böyük zəka bəxş eləmişdi. O, dilçi alim doğulmuşdu və o sahəyə də düşdü. Bəkir Çobanzadə çox böyük adam idi. Sovet hökuməti də bunu gördü...\n- Nə gördü? Hansı təhlükəni hiss elədi?\n- Gördü ki, 1926-cı ildə keçirilən Türkoloji qurultayda Bəkir Çobanzadə necə canfəşanlıq edir, necə bütün nümayəndələri inandırır ki, türk dilləri hələ bir-birindən uzaq deyil, təcrid olunmayıb. Ayrı-ayrı ədəbi dil halına gəlməyib, bunları vahid orfoqrafik, sintaktik və s. bazada birləşdirmək olar. Bax, Sovet hökuməti bunu gördü, qeydə aldı və 1937-də onu yox elədi...\n20 DƏQİQƏLİK MƏHKƏMƏ VƏ...ÖLÜM HÖKMÜ!\n- Yəni repressiya olundu...\n- Bəli. Onu tutdular. Həmin dövrdə Şimali Qafqazda “Qornyak” adlı sanatoriyada dincəlirdi. Buradan ismarıc göndərirlər, orada yerli NKVD onu tutur. Gətirirlər Bakıya. “Troyka” (üç hakim) gəlir və 20 dəqiqəlik “mühakimə”dən sonra ölüm hökmü kəsirlər. Əvvəlcə də çox incidirlər—daha onu təsvir etmək istəmirəm...Amma bir versiya da var. 1939-cu ildə krım tatarları onu Sibirdə gördüyünü deyib...Deyiblər ki, Azərbaycandan adamlar gətirdilər, biz də siqaret çəkirdik. Yaxınlaşanda, Bəkir Çobanzadəni tanıdıq...Bir neçə kəlmə danışdıq da. Dedi, bizi bura gətiriblər, axırımız nə olacaq, bilmirik...\n- Amma sənədlərdə 1937-ci ildə güllələndiyi yazılır?\n- Bəli...Yazılıb ki,” ertəsi gün hökm yerinə yetirilmişdir”.\n- Ramiz bəy, bizdə Çobanzadə nə dərəcədə öyrənilib, çap olunub?\n- Füzuli adına Əlyazmalar İnstitutunda 5 cildlik elmi əsərləri çap olunub. 1 cildlik də bunu sayaq—elədi 6 cild. Onun çoxlu məqalələri, elmi əsərləri məhv edilib, yandırılıb. Dövlət Təhlükəsizlik orqanlarında gizlədilib, ya harasa atılıb, üzə çıxmayıb... Bizə bəllidir ki, o, Macarıstanda macar dilində məqalələr yazıb. Yalnız birini polşalı alim üzə çıxarıb. Yəni əsərləri hardadır—məlum deyil. Onlar da tapılsa, əsərlərinin 10 cild ola biləcəyi təxmin edilir. Çobanzadə çox böyük bir dilçidir.Türk dillərinin elə bir sahəsi yoxdur ki, onunla məşğul olmasın.\nÇOBANZADƏ DAHA POPULYAR OLACAQ\n- Bəs Çobanzadəni türk dünyasında nə dərəcədə tanıyırlar, Ramiz bəy?\n- Elmdə tanıyırlar, amma şair, yazıçı, publisist olduğunu yaxşı bilmirlər. Amma ömrünün ən qaynar vaxtını Bakıda yaşadığı üçün bizdə az-çox bilinir. O boşluğu\nRepressiya olunmuş türkoloqlar Xalid Səid və Bəkir Çobanzadə, 1937\ndoldurmaq üçün mən bu kitabları tərcümə etdim. Güman edirəm ki, Bəkir Çobanzadə bundan sonra bizdə daha populyar olacaq.\n- Maraqlıdır, 1937-ci ilə qədər Çobanzadə nə işlə məşğul oldu? Bir az bilgi verərsinizmi?\n- 1924-cü ilin sonunda onu Bakıya dəvət etdilər. Ona qədər bir az əvvəl söylədim—Macarıstan Şərqşünaslıq İnstitutu, Lozan Universiteti...daha sonra Ağməsciddə açılan universitetdə dərs deyib. 1922-ci ildə Tavriya Universitetində professor çalışıb. 1924-də Krım Universitetinin rektoru olub. Bakıya dəvət olunandan 1937-ci ilə qədər Azərbaycan Dövlət Universitetində türkologiya üzrə professor işləyib. 1925-də Şərq fakültəsinin dekanı olub. Azərbaycan Tədqiq və Tətəbbö Cəmiyyətində, EA-nın Dilçilik İnstitutunda fəaliyyət göstərib. 1929-cu ildən ona qarşı hücumlar başlayır. Vəli Xuluflunun və b.-nın. Bolşeviklər onu pantürkizmdə, müsavatçılıqda günahlandırırlar. 1935-36-da onu daha çox qaralamağa başlayırlar. Çünki son dərəcə böyük istedad sahibi idi. Bir az paxıllıq, bir az mərkəzin göstərişi, bir az türkçülük və s. Həbs olunanları da məcbur edirlər ki, onun adını çəksin. Çobanzadə yeni latın əlifbası qəbul olunanda, bütün türk dünyasını gəzirdi. Təbliğ edirdi əlifbanı, deyirdi qəbul edin, hamımızın əlifbası bir olacaq və s. Rejim bunu görürdü və türkçülüyə qarşı mübarizə aparırdı...Onu elə pantürkist—deyə damğaladılar. Guya Sovet hökumətini yıxacaqmış, türk respublikalarını ayırırmış, əksinqilabi təşkilat qurubmuş, hökumətə qarşı ideoloji təxribat, sabotaj aparırmış...beləcə güllələyirlər. Yalnız 20 ildən sonra bəraət alır.\n- Ramiz Əsgər gətirdiyi üçüncü kitabdan—Əli Ağbaşın şeirlər kitabından nələr danışdı? Onu türk poeziyasındakı şairlərdən, məsələn, Nazim Hikmətdən, Fazil Nəcib Qısakürəkdən necə fərqləndirdi, necə ayırdı?\n- Ramiz bəyin ötən ilin sonunda tərcümə etdiyi və çap etdirdiyi daha bir kitabdan—“Monqolların gizli tarixi”ndən xəbəriniz varmı? (bu kitab barədə gələn verilişlərimizdə geniş bilgi ala biləcəksiniz).\nDəyişmə, muradın millətsə sənin,\nVətənə, torpağa xidmətsə sənin,\nQoy illər dolansın, saydığını say,\nYolunu şaşırsın ulduz, günəş, ay,\nSən dönmə, qardaşım, haqqın yolundan,\nSənə nə, yad eldə şənliklər olmuş,\nSənə nə, harasa səadət dolmuş,\nUnutma müqəddəs kədərlərini,\nUnutma o viran, pis yerlərini,\nBir parça çörək, ya isti yer üçün,\nSonda qalibiyyət sənin olacaq.\nBudapeşt, 21 iyul 1918\nDİNC TATAR ÇÖLÜNDƏ\nDinc tatar çölündə ot da bitməyir,\nÇoxdandır bu yerdən igid ötməyir,\nDinc tatar çölünün kəndləri bolmuş,\nİgidlər səssizcə məzara dolmuş,\nDinc tatar çölləri, qəmdən keçilməz,\nDinc tatar çölünə bir tufan gərək,\nBayquşlar, doğulsa əgər bir erkək,


حدثنا :  عبد الملك بن عمرو  ، حدثنا :  كثير بن زيد  ، عن  داود بن أبي صالح  قال : أقبل مروان يوماً فوجد رجلاً واضعاً وجهه على القبر فقال : أتدري ما تصنع فاقبل عليه فإذا هو أبو أيوب فقال : نعم جئت رسول الله (ص) ولم آت الحجر سمعت رسول الله (ص) يقول لا تبكوا على الدين إذا وليه أهله ولكن إبكوا عليه إذا وليه غير أهله.\nBizə Əbd əl-Məlik bin Amr rəvayət etdi: Kəsir bin Ziyad bizə Davud bin Əbi Salehdən belə dediyini rəvayət etdi: «Bir gün Mərvan bin Həkəm bir nəfərin üzünü Peyğəmbərin qəbrinə qoyduğunu müşahidə etdi. Mərvan: «Nə etdiyini bilirsənmi?» – deyə səsləndi. Yaxına gəldikdə onun Əbu Əyyub əl-Ənsari olduğunu gördü. O dedi: «Bəli, mən daşın yanına yox, Peyğəmbərin yanına gəlmişəm.» Peyğəmbərdən (s) eşitmişəm ki, buyurub: «Dinə din əhli rəhbərlik etdiyi zaman onun üçün ağlamayın. Dinə din əhli olmayanlar rəhbərlik etdiyi zaman ağlayın.»\nƏhməd bin Hənbəl, əl-Musnəd, c.17, s.42-43, h.23476; Dar əl-hədis, Qahirə, 1416/1995; təhqiq: Əhməd Şakir və Həmzə Zeyn\nŞeyx Həmzə Zeyn bu rəvayət haqqında deyir: «sənədi səhihdir.»\nHəmçinin Əli bin Abdullah əs-Səmhudi deyir: «Əhməd bin Hənbəl həsən sənədlə rəvayət etmişdir.»\nƏli bin Abdullah əs-Səmhudi, Xulasat əl-vəfa bi-əxbar Dar əl-Mustəfa, c.1, s.457; təhqiq: Dr. Muhəmməd əl-Əmin əl-Cəkini\n8 İyun, 2013 01:32 ⁄ Baxılıb: 2312 ⁄ Çap